
Πρόληψη και καταστολή της νομιμοποίησης εσόδων από 
εγκληματικές δραστηριότητες και άλλες ποινικές διατά¬ 
ξεις - Ολομέλεια Αρείου Πάγου - Διαιτησίες και άλλες 
διατάξεις. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

Πρόληψη και καταστολή της νομιμοποίησης 
παράνομων εσόδων 

Άρθρο 1 

Για την εφαρμογή των διατάξεων του πρώτου κεφα¬ 
λαίου αυτού του νόμου οι ακόλουθοι όροι έχουν την 
έξης έννοια: 

α. Εγκληματική δραστηριότητα", τα εγκλήματα που 
προβλέπονται από τις εξής διατάξεις, όπως ισχύουν: 

αα) Τα εγκλήματα που προβλέπονται από το νόμο 
νιυ την καταπολέμηση της διάδοσης των ναρκωτικών. 

αβ) Τα εγκλήματα της παραγράφου 1 του άρθρου 15 
του ν 2168/1993 'όπλα. πυρομαχικά κ.λπ.’. 
αγ) Της ληστείας <άρθρο 380 Ποινικού Κώδικα), 
αδ) Της εκβίασης (άρθρο 385 παρ. 1. περίπτ. α -β 
Ποινικού Κώδικα). 

αε) Της αρπαγής (άρθρο 322 Ποινικού Κώδικα), 
αστ) Της κλοπής ιδιαίτερα μεγάλης αξίας (άρθρο 372 
παράγραφος 1 εδάφιο β Ποινικού Κώδικα) και των 
διακεκριμένων περιπτώσεων κλοπής του άρθρου 374 
περίπτωση α -στ' του Ποινικού Κώδικα, 
αζ) Της υπεξαίρεσης, αν το αντικείμενό της είναι 
ιδιαίτερα μεγάλης αξίας (άρθρο 375 παράγραφος 1β 
του Ποινικού Κώδικα) ή αν η πράξη ενέχει κατάχρηση 
ιδιαίτερης εμπιστοσύνης ή συντρέχουν οι λοιπές περι¬ 
στάσεις του άρθρου 375 παράγραφος 2 του Ποινικού 
Κώδικα. 

αη) Της απάτης, αν η ζημία που προξενήθηκε είναι 
ιδιαίτερα μεγάλη (άρθρο 386 παράγραφος 1 εδάφιο β 
του Ποινικού Κώδικα) ή αν ο υπαίτιος διαπράττει απάτες 
κατ' επάγγελμα ή κατά συνήθεια ή αν οι περιστάσεις 
υπό τις οποίες έγινε η πράξη μαρτυρούν ότι είναι 
ιδιαίτερα επικίνδυνος (άρθρο 386 παράγραφος 3 του 
Ποινικού Κώδικα). 


αθ) Της παράνομης εμπορίας αρχαιοτήτων 
αι) Της κλοπής φορτίου πλοίου, αν το αντικείμενό 
της είναι ιδιαιτέρως μεγάλης αξίας (άρθρο 217 παρά¬ 
γραφος 1 εδάφιο β' Κώδικα Δημοσίου Ναυτικού Δικαίου). 

αία) Τα προβλεπόμενα υπό τα στοιχεία γ' και δ εδάφιο 
ζεύτερο της παραγράφου 2 και από την παραγράφο 3 
του άρθρου 10 του ν. 1383/1983 "αφαιρέοεις και με¬ 
ταμοσχεύσεις ανθρωπίνων ιστών και οργάνων" 
αιβ)Της παραγράφου 1 του άρθρου 1 του ν. 1608/1950 
περί αυξήσεων των ποινών των προβλεπομένων δια 
τους καταχραστάς του δημοσίου", όπως ισχύει. 

αιγ) Της λαθρεμπορίας, όταν εμπίπτουν στις περι¬ 
πτώσεις του άρθρου 102 παράγραφος 1 Β του Τελω¬ 
νειακού Κώδικα (ν. 1165/1918, όπως ισχύει). 

αιδ) Τα προβλεπόμενα από το ν.δ. 181/1974 περί 
προστασίας εξ ιοντιζουσών ακτινοβολιών". 

αιε) Τα προβλεπόμενα και τιμωρούμενα από τις δια¬ 
τάξεις της παρ. 3 του άρθρου 349 του Ποινικού Κώδικα 
αιατ) Τα προβλεπόμενα και τιμωρούμενα από τις 
διατάξεις του β.δ/τος 29/1971 "περί κωδικοποιήσεως 
εις ενιαίον κείμενον των ισχυουσών διατάξεων περί 
τυχηρών και μη παιγνίων". 

β "Νομιμοποίηση εσόδων από εγκλημαπκή δραστη¬ 
ριότητα" : 

Τα εγκλήματα τα προβλεπόμενα στο επόμενο άρθρο, 
γ. "Περιουσία": Περιουσιακά στοιχεία κάθε είδους, 
ενσώματα ή ασώματα, κινητά ή ακίνητα, υλικά ή άυλα, 
καθώς και τα νομικά έγγραφα ή στοιχεία που αποδει- 
κνύουν τίτλο ιδιοκτησίας ή δικαιώματα προς απόκτηση 
τέτοιων περιουσιακών στοιχείων. 

δ. "Πιστωτικό ίδρυμα": Επιχείρηση, η δραστηριότττα 
της οποίας συνίσταται στην αποδοχή καταθέσεων από 
το κοινό ή άλλων επιστρεπτέων κεφαλοίων και στη 
χορήγηση πιστώσεων για λογαριασμό της. καθώς και 
το στερούμενο ίδιας νομικής προσωπικότητας υποκα¬ 
τάστημα ή γραφείο αντιπροσωπείας στην Ελλάδα πι¬ 
στωτικού ιδρύματος που έχει την έδρα του στην αλ¬ 
λοδαπή. Περισσότερα υποκαταστήματα στην ημεδαπή 
του ίδιου αλλοδαπού πιστωτικού ιδρύματος θεωρούνται 
ως ενιαίο πιστωτικά ίδρυμα. Στον ορισμό αυτόν εμπίπτει 
επίσης το Ταχυδρομικό Ταμιευτήριο, το Ταμείο Παρα¬ 
καταθηκών και Δανείων (Τ.Π.Δ.), η Ελληνική Τράπεζα 
Βιομηχανικής Αναπτύξεως (Ε.Τ.Β.Α.) και η Τράπεζα της 
Ελλάδος (Τ.Ε.). 

ε. "Χρηματοπιστωτικός οργανισμός": Επιχείρηση, η 
οποία δεν είναι πιστωτικό ίδρυμα και της οποίας η κύρια 

δραστηριότητα συνίαταται σε τοποθετήσεις σε τίτλους 
ή στην άσκηση μιας η περισσότερων από τις δραστη¬ 
ριότητες που αναφέρονται στα σημεία β -ιβ του άρθρου 
24 του ν. 2076/1992 Ανάληψη και άσκηση δραστηριό¬ 
τητας πιστωτικών ιδρυμάτων και άλλες συναφείς δια¬ 
τάξεις/ Στην έννοια του χρηματοπιστωτικού οργανισμού, 
για τις ανάγκες των διατάξεων του πρώτου κεφαλαίου 
του νόμου αυτού, περιλαμβάνονται ιδίως οι εταιρείες 
επενδύσεων χαρτοφυλακίου, διαχερίσεως αμοιβαίων κε¬ 
φαλαίων. τα μέλη του Χρήματιστηρίου και όσοι ενεργούν 
για λογαριασμό τους, κάθε δραστηριότητα ανταλλαγής 
συναλλάγματος, οι επιχερήσεις που δραστηριοποιούνται 
στον τομέα της καταναλωτικής πίστης, οι ασφαλιστικές 
ετορίες, καθώς και τα υποκαταστήματα χρηματοπιστω¬ 
τικών οργανισμών που έχουν την έδρα τους στην 
αλλοδαπή. 

στ. Αρμόδια Αρχή - : Για τα πιστωτικά ιδρύματα, τις 
εταρίες χρηματοδοτικής μίσθωσης, τις εταιρίες πρα- 
κτορείας επιχερηματικών απαιτήσεων τρίτων, τις εται¬ 
ρίες επιχειρηματικού κεφαλαίου και τα ανταλλακτήρια 
συναλλάγματος, η Τράπεζα της Ελλάδος. Για τις α¬ 
σφαλιστικές εταρίες, το Υπουργείο Εμπορίου και τους 
λοιπούς χρηματοπιστωτικούς οργανισμούς, η Επιτροπή 
Κεφαλαιαγοράς. 

ζ. Αρμόδιος Φορέας": Η προβλεπόμενη από το άρθρο 
7 Επιτροπή. 

Άρθρο 2 

1. Με ποινή καθείρξεως μέχρι δέκα ετών τιμωρείται 
όποιος από κερδοσκοπία ή με σκοπό να συγκαλύψει 
την αληθή προέλευση ή να παράσχει συνδρομή σε 
πρόσωπο που ενέχεται σε εγκληματική δραστηριότητα, 
αγοράζει, αποκρύπτει, λαμβάνει ως εμπράγματη ασφά¬ 
λεια, δέχεται στην κατοχή του, καθίσταται οπωσδήποτε 
δικαιούχος, μετατρέπει ή μεταβιβάζει οποιαδήποτε πε¬ 
ριουσία που προέρχεται από την προαναφερόμενη δρα¬ 
στηριότητα. Αν ο δράστης ασκεί τέτοιου είδους δρα¬ 
στηριότητες κατ' επάγγελμα ή είναι ιδιαίτερα επικίνδυνος 
ή υπότροπος, τιμωρείται με ποινή καθείρξεως τουλά¬ 
χιστον δέκα ετών, εφόσον δεν συντρέχει περίπτωση 
βαρύτερης ποινής. 

2. Όποιος εξεταζόμενος από δικαστικές αρχές ως 
μάρτυς, ή από άλλες αρμόδιες αρχές ή αναφερόμενος 
σ αυτές, υπό οιανδήποτε ιδιότητα με πρόθεση απο¬ 
κρύπτει ή συγκαλύπτει την αλήθεια όσον αφορά τη 
φύση, προέλευση, διάθεση ή διακίνηση περιουσίας ή" 
τον τόπο στον οποίο η περιουσία αυτή βρίσκεται, 
γνωρίζοντας ότι η περιουσία αυτή προέρχεται από 
εγκληματική δραστηριότητα, τιμωρείται με ποινή φυλα- 
κίσεως τουλάχιστον έξι μηνών, εφόσον δεν συντρέχει 
περίπτωση βαρύτερης τιμωρίας του. Το δικαστήριο δύ- 
ναται να μην επιβάλει ποινή, αν ο εξεταζόμενος ή 
αναφερόμενος είναι σύζυγος ή συγγενής εζ αίματος 
μέχρι δευτέρου βαθμού με εκείνον ο οποίος ανέπτυξε 
εγκληματική δραστηριότητα. ,. 

3. Όποιος ιδρύει ή αποκτά επιχείρηση ή συνιστά 
οργάνωση με σκοπό τη διάπραξη εγκλήματος της πρώ¬ 
της παραγράφου ή εν γνώσει συμμετέχει σε τέτοια 
επιχείρηση ή οργάνωση ή παρέχει σε άλλον συμβουλές 
για τη διάπραξη τέτοιου εγκλήματος, τιμωρείται με ποινή 
φυλακίσεως τουλάχιστο δύο ετών, εφόσον δεν συντρέ¬ 
χει περίπτωση βαρύτερης τιμωρίας του. 

4. Τα εγκλήματα του άρθρου αυτού τιμωρούνται ακόμη 


και αν τελέστηκαν στην αλλοδαπή 

5 Τα κακουργήματα που προβλέπονται στο άρθρο 
αυτό δικάζονται από το Τριμελές Εφετεία Κακουργη¬ 
μάτων. 

6 Περιουσία που αποτελεί προϊόν εγκληματικής δρα¬ 
στηριότητας η που αποκτήθηκε με οποιονδήποτε τρόπο 
από προϊόν τέτοιας εγκληματικής δραστηριότητας η 
περιουσία που χρησιμοποιήθηκε, εν όλω ή εν μέρει, για 
εγκληματική δρασιηριότητα κατάσχεται και. εφόσον δεν 
συντρέχει περίπτωση αποδόσεώς της στον ιδιοκτήτη 
κατά τα άρθρα 310 παράγραφος 2 και 373 Κ.Π.Δ . 
"δημεύεται υποχρεωτικά με την καταδικασπκή απόφαση. 
Η δήμευση επιβάλλεται ακάμη και αν η περιουσία ανήκει 
σε τρίτο, εφάσον αυτός τελούσε εν γνώσει της εγκλη¬ 
ματικής δραστηριότητας κατά το χρόνο κτήσεως της 
περιουσίας. 

7 Σε περίπτωση καταδίκης για απόπειρα τελέσεως 
εγκλήματος από τα αναφερόμενα στο άρθρο 1 στοιχείο 
α' κατάσχεται και δημεύεται.η περιουσία την οποία ο 
δράστης σκόπευε να χρησιμοποιήσει στο έγκλημα 

8 Δήμευση διατάσσεται και όταν δεν ασκήθηκε δίωξη 
λόγω θανάτου του υπαιτίου ή η δίωξη που ασκήθηκε 
έπαυσε ή κηρύχθηκε απαράδεκτη. Στις περιπτώσεις 
αυτές η δήμευση διατάσσεται με βούλευμα του δικα¬ 
στικού συμβουλίου ή με απόφαση του δικαστηρίου που 
παύει ή κηρύσσει απαράδεκτη την ποινική δίωξη και αν 
δεν ασκήθηκε δίωξη, με βούλευμα του κατά τόπον 
αρμόδιου συμβουλίου πλημμελειοδικών. Οι διατάξεις του 
άρθρου 492 Κ.Π.Δ. εφαρμόζονται αναλάγως και στην 
προκειμένη περίπτωση, εκτός αν η απόφαση ή το 
βούλευμα εκδόθηκε από τον Αρειο Πάγο ή δικαστήριο 
ή δικαστικό συμβούλιο που αποφαίνεται τελεσιδίκως 
Εφαρμόζονται επίσης αναλάγως και οι διατάξεις του 
άρθρου 504 παράγραφος 3 Κ.Π.Δ., εκτός αν η απόφαση 
εκδόθηκε από τον 'Αρειο Πάγο 

9. Τρίτος, κατα της περιουσίας του οποίου διατάχθπκε 
δήμευση, χωρίς να συμμετάσχει οτη δίκη, ούτε να 
κλητευθεί, δικαιούται να ασκήσει αίτηση ακυρώσεως της 
σχετικής διάταξης της απόφασης, μέσα σε τρεις μήνες 
από την επίδοσή της α αυτόν. Τα άρθρα 492 και 504 
παράγραφος 3 Κ.Π.Δ. εφαρμόζονται αναλάγως και στην 
προκειμένη περίπτωση. 

10 Αν η αναφερόμενη στην παράγραφο 6 του άρθρου 
αυτού περιουσία δεν υπάρχει πλέον ή δεν έχει βρεθεί, 
επιβάλλεται χρηματική ποινή ίση με την κατά το χρόνο 
της καταδικαστικής απόφασης αξία της περιουσίας αυ¬ 
τής. την οποία προσδιορίζει το δικαστήριο. 

Άρθρο 3 

1. Το Δημόσιο μπορεί, ύστερα από γνωμάτευση του 
Νομικοΰ Συμβουλίου του Κράτους, να αξιώσει ενώπιον 
των αρμόδιων πολιτικών δικαστηρίων από τον αμετα- 
κλήτως καταδικασμένο σε ποινή καθείρξεως ή σε ποινή 
φυλακίσεως τουλάχιστον τριών ετών, για έγκλημα από 
τα αναφερόμενα στο άρθρο 1 στοιχεία α του νόμου 
αυτού, κάθε περιουσία που αυτός έχει αποκτήσει από 
έγκλημα αναφερόμενο οτην ίδια διάταξη, έστω και αν 
γι' αυτό δεν χώρησε καταδίκη. Με την ίδια διαδικασία 
δημεύεται και κάθε περιουσία που το πρόσωπο αυτό 
απέκτησε κατά τα τελευταία πέντε έτη πριν από το 
χρόνο τελέσεως εγκλήματος, που αναφέρεται στο άρ¬ 
θρο 1 στοιχ. α του νόμου αυτού για το οποίο χώρησε 
καταδίκη και μέχρι το χρονικό σημείο που η καταδίκη 

αυτή έγινε αμετάκλητη. Η περιουσία αυτή τεκμαίρεται 
υπέρ του Δημοσίου ότι αποκτάται από έγκλημα που 
αναφέρεται στην ίδια διάταξη, επιτρέπεται όμως αντα- 
πόδειξη 

2 Αν η περιουσία μεταβιβάστηκε σε τρίτο, ο κατα¬ 
δικασμένος υποχρεούται σε αποζημίωση ίση με την αξία 
της. κατά το χρόνο συζητήσεως της αγωγής Η πα¬ 
ραπάνω αξίωση μπορεί να ασκηθεί και κατά τρίτου που 
απέκτησε από χαριστική αιτία, εφόσον κατά το χρόνο 
της κτήσης ήταν σύζυγος ή συγγενής εξ αίματος κατ' 
ευθεία γραμμή με τον καταδικασμένο ή αδελφός του ή 
θετό τέκνα του, καθώς και εναντίον κάθε τρίτου που 
απέκτησε μετά την άσκηση κατά του καταδικασμένου 
ποινικής δίωξης για το πιο πάνω έγκλημα και τελούσε 
σε κακή πίστη, αν κατά το χρόνο που απέκτησε γνώριζε 
την άσκηση ποινικής δίωξης κατά του καταδικασμένου. 
Ο τρίτος και ο καταδικασμένος ευθύνονται εις ολόκλη¬ 
ρον. 

Άρθρο 4 

1. Τα πιστωτικά ιδρύματα και οι χρηματοπιστωτικοί 
οργανισμοί οφείλουν κατά τη σύναψη συμβάσεων, στα 
πλαίσια οποιοσδήποτε επιχειρηματικής σχέσης και ιδίως 
κατά το άνοιγμα λογαριασμού καταθέσεων οποιοσδή¬ 
ποτε φύσεως. κατά τη σύναψη συμβάσεως παροχής 
υπηρεσιών φυλάξεως περιουσιακών στοιχείων και κατά 
τη μίσθωση θυρίδας θηοαυροφυλακείου, καθώς και κατά 
τη σύναψη συμβάσεως ενυπόθηκου δανείου, να απαιτούν 
την απόδειξη της ταυτότητας του συναλλασσομένου 
Η απόδειξη γίνεται με την επίδειξη του δελτίου αστυ¬ 
νομικής ταυτότητας ή του διαβατηρίου ή άλλου δημοσίου 
εγγράφου. Από τα στοιχεία πρέπει πάντως να προκύ¬ 
πτουν η παρούσα διεύθυνση κατοικίας, το ήδη ασκούμενο 
από το συμβαλλόμενο η συναλλασσόμενο επάγγελμα 
και η επαγγελματική του διεύθυνση. Εκτός από τις 
αναφερόμενες στο πρώτο εδάφιο συναλλαγές, η υπο¬ 
χρέωση αυτή υπάρχει και για κάθε συναλλαγή, το ποσό 
της οποίας είναι ισότιμο σε δραχμές με δεκαπέντε 
χιλιάδες (15 000) ευρωπαϊκές νομισματικές μονάδες 
(ΕΝΜ/ΕΟυ) τουλάχιστον, είτε γίνεται με μία πράξη είτε 
με περισσότερες που γίνονται την ίδια ημέρα ή ανάγονται 
ο την ίδια έννομη σχέση Αν το ποσό δεν είναι γνωστό 
κατά το χρόνο της συναλλαγής, το πιστωτικό ίδρυμα 
ή ο χρηματοπιστωτικός οργανισμός εξακριβώνει την 
ταυτότητα μόλις πληροφορηθεί το ποσό ή διαπιστώσει 
ότι αυτό ανέρχεται στο ισότιμο των δεκαπέντε χιλιάδων 
(15.000) ΕΝΜ/ΕΟΙ) τουλάχιστον. 

2. Όταν ο συμβαλλόμενος ή συναλλασσόμενος ε¬ 
νεργεί για λογαριασμό άλλου, εκτός από την απόδειξη 
της δικής του ταυτότητας κατά την παράγραφο 1, 
οφείλει να αποδείξει και τα στοιχεία του τρίτου, φυσικού 
ή νομικού προσώπου, για λογαριασμό του οποίου ε¬ 
νεργεί. Το πιστωτικό ίδρυμα ή ο χρηματοπιστωτικός 
οργανισμός οφείλει να εξακριβώσει την αλήθεια και των 
στοιχείων αυτών και όταν ο συμβαλλόμενος ή συναλ- 
λασσσόμενος δεν προβεϊ στην πιο πάνω δήλωση, αλλά 
υπάρχει βάσιμη αμφιβολία για το αν ενεργεί για δικό 
του λογαριασμό ή βεβαιότητα ότι ενεργεί για λογαριασμό 
άλλου. 

3. Σε περίπτωση που υπάρχει αμφιβολία για το αν οι 
συμβαλλόμενοι ή συναλλασσόμενοι, που αναφέρουν οι 
προηγούμενες παράγραφοι, ενεργούν για Ιδιο λογαρια¬ 
σμό ή σε περίπτωση βεβαιότητας για το ότι δεν ενεργούν 


για ίδιο λογαριασμό, τα πιστωτικά ιδρύματα και οι χρη¬ 
ματοπιστωτικοί οργανισμοί λαμβάνουν τα ευλόγως α- 
παιτούμενα μέτρα προκειμένου να συλλέξουν πληρο¬ 
φορίες για την πραγματική ταυτότητα των προσώπων 
για λογαριασμό των οποίων αυτοί ενεργούν. 

4 Κατά παρέκκλιση από τα ανοφερόμενα στις προη¬ 
γούμενες παραγράφους, δεν απαιτείται εξακρίβωση της 
ταυτότητας: α) Στις ασφαλιστικές συμβάσεις που συ- 
νάπτονται από ασφαλιστικές εταιρίες, οι οποίες υπά¬ 
γονται κατά το άρθρο 1 σπς διατάξεις του νόμου αυτου, 
αν το ποσό του ασφαλίστρου ή των περιοδικών ασφα¬ 
λίστρων, που πρόκειται να καταβληθούν κατά τη διάρκεια 
ενός έτους, δεν υπερβαίνει το ισάξιο χιλίων (1.000) 
ΕΝΜ/ΕΟυ ή στην περίπτωση εφάπαξ καταβολής το 
ισάξιο δύο χιλιάδων πεντακοσίων (2.500) ΕΝΜ/ΕΟΙΙ. Αν 
το ασφάλιστρο ή τα περιοδικά ασφάλιστρα που πρόκειται 
να καταβληθούν κατά τη διάρκεια ενός έτους αυξηθούν 
έτσι ώστε να υπερβούν το κατώτατο όριο των χιλίων 
(1.000) ΕΝΜ/ΕΟυ. απαιτείται η εξακρίβωση ταυτόττ-τας. 
β) Στις συμβάσεις συνταξιοδοηκής ασφάλισης που συ- 
νάπτονται βάσει συμβάσεων εργασίας ή επαγγελματικής 
δραστηριότητας του ασφαλισμένου, υπό τον όρο ότι οι 
συμβάσεις αυτές δεν περιλαμβάνουν ρήτρα εξαγοράς 
ούτε μπορεί να χρησιμεύσουν ως εγγύηση δανείου 

5. Τα πιστωτικά ιδρύματα και οι χρηματοπιστωτικοί 
οργανισμοί έχουν την ευχέρεια κατά την κρίση των, 
αλλά δεν υποχρεούνται να προβαίνουν στην κατά το 
άρθρο αυτό εξακρίβωση ταυτότητας, όταν ο συναλλασ¬ 
σόμενος είναι πιστωτικό ίδρυμα, χρηματοπιστωτικός ορ¬ 
γανισμός, νομικό πρόσωπο δημοσίου δικαίου ή οργα¬ 
νισμός που ανήκει κατά 51% τουλάχιστον στο Δημόσιο. 

6. Εξακρίβωση της ταυτότητας γίνεται και σε κάθε 
περίπτωση που υπάρχει σοβαρή υπόνοια ότι πρόκειται 
για νομιμοποίηση εσόδων από εγκληματική δραστηριό¬ 
τητα. 

7. Τα στοιχεία, τα σχετικά με τις παραπάνω συμβάσεις 
και συναλλαγές, και τα νομιμοποιητικά έγγραφα φυλάσ¬ 
σονται από το πιστωτικό ίδρυμα ή τον χρηματοπιστωτικ ό 
οργανισμό για χρονικό διάστημα τουλάχιστον πέντε 
ετών α) όσον αφορά τις συμβάσεις, μετά τη λήξη των 
σχέσεων τους με τους πελάτες τους, β) όσον αφορά 
τις συναλλαγές, από τη διενέργεια της τελευταίας 
συναλλαγής, εκτός αν και σπς δύο περιπτώσεις, επι¬ 
βάλλεται από άλλη διάταξη νόμου η φύλαξή τους επί 
μακρότερο χρονικό διάστημα. 

θ. Σε περίπτωση υπαίτιας παράβασης των κατά πς 
προηγούμενες παραγράφους υποχρεώσεων του, μπορεί 
να επιβληθεί σε βάρος του πιστωτικού ιδρύματος ή 
χρηματοπιστωτικού οργανισμού, με κοινή απόφαση των 
Υπουργών Εθνικής Οικονομίας και Εμπορίου, που εκ- 
δίδεται ύστερα από πρόταση της Αρμόδιας Αρχής, 
πρόστιμο πεντακοσίων χιλιάδων έως πενήντα εκατομ¬ 
μυρίων δραχμών. 

9. Τσ πιστωτικά ιδρύματα και οι χρηματοπιστωτικοί 
οργανισμοί οφείλουν: α) να εξετάζουν με ιδιαίτερη 
προσοχή κάθε συναλλαγή που από τη φύση της μπορεί 
να συνδεθεί με νομιμοποίηση εσόδων από εγκληματικές 
δραστηριότητες, β) να θεσπίζουν διαδικασίες εσωτερικού 
ελέγχου και επικοινωνίας, ώστε να προλαμβάνουν και 
να εμποδίζουν τη διενέργεια συναλλαγών που συνδέο¬ 
νται με νομιμοποίηση εσόδων από εγκληματικές δρα¬ 
στηριότητες, γ) να μεριμνούν ώστε οι διαδικασίες της 
παραγράφου αυτής να εφαρμόζονται και στα υποκατα¬ 
στήματα τους του εξωτερικού, εκτός αν αυτό απαγο- 

ρεύεται από τη σχετική αλλοδαπή νομοθεσία, οπότε 
ενημερώνουν την αρμόδια εισαγγελική αρχή. Με από¬ 
φαση της Αρμόδιας Αρχής μπορεί να προσδιορίζονται 
ενδεικηκώς ειδικότερα κριτήρια ή στοιχεία των συναλ¬ 
λαγών αυτών, καθώς και ο τρόπος, τα όργανα και οι 
λεπτομέρειες ασκήσεως σχετικού ελέγχου. 

10. Κάθε πιστωτικό ίδρυμα ή χρηματοπιστωτικός ορ¬ 
γανισμός οφείλει να ορίσει ένα διευθυντικό στέλεχος, 
στο οποίο τα άλλα διευθυντικά στελέχη και οι υπάλληλοι 
θα αναφέρουν κάθε συναλλαγή που θεωρούν ύποπτη 
νομιμοποιήσεως εσόδων από εγκληματικές δραστηριό¬ 
τητες και κάθε γεγονός του οποίου λαμβάνουν γνώση 
λόγω της υπηρεσίας τους και το οποίο θα μπορούσε 
να αποτελέσει ένδειξη εγκληματικής δραστηριότητας. 
Στα υποκαταστήματα η αναφορά αυτή γίνεται κατευθείαν 
στο διευθυντή του υποκαταστήματος, ο οποίος αναφέ- 
ρεται αμέοως στο αρμόδιο διευθυντικό στέλεχος αν 
συμμερίζεται τις υπόνοιες. Αν Ο διευθυντής του υπο¬ 
καταστήματος ή ο αναπληρωτής του κωλύεται ή αρνείται 
η αμελεί ή δεν συμμερίζεται τις υπόνοιες του ανσφέ- 
ροντος υπαλλήλου, τότε ο υπάλληλος αναφέρεται στο 
αρμόδιο διευθυντικό στέλεχος. Ο τελευταίος ενημερώνει 
σχετικά, τηλεφωνικώς και με εμπιστευτικό έγγραφο, τον 
Αρμόδιο Φορέα παρέχοντάς του συγχρόνως κάθε χρή¬ 
σιμη πληροφορία ή στοιχείο, αν μετά από την εξέταση 
που πραγματοποιεί κρίνει ότι οι πληροφορίες και τα 
υπάρχοντα στοιχεία αποτελούν ένδειξη εγκληματικής 
δραστηριότητας. 

11. Την κατά την προηγούμενη παράγραφο υποχρέωση 
ενημερώσεως του Φορέα έχει και κάθε υπάλληλος της 
Αρμόδιας Αρχής, καθώς και κάθε άλλο πρόσωπο επι¬ 
φορτισμένο με τη διενέργεια ελέγχου σε πιστωτικό 
ίδρυμα ή χρηματοπιστωτικό οργανισμό, αν κατά την 
άσκηση των καθηκόντων του υποπέσουν στην αντίληψή 
του γεγονότα τα οποία ενδέχεται να αποτελούν ένδειξη 
νομιμοποιήσεως εσόδων από εγκληματική δραστηριό¬ 
τητα. 

12. Τα πιστωτικά ιδρύματα ή χρηματοπιστωτικοί ορ¬ 
γανισμοί οφείλουν να μην πραγματοποιούν συναλλαγές 
για τις οποίες γνωρίζουν ή βάσιμα υποπτεύονται ότι 
συνδέονται με νομιμοποίηση εσόδων από εγκληματική 
δραστηριότητα, εκτός αν για την άμεση πραγματοποίηση 
της συναλλαγής συντρέχει επείγουσα περίπτωση ή αυτό 
επιβάλλεται από τη φύση της, καθώς και όταν η μη 
πραγματοποίηση της συναλλαγής ενδέχεται να δυσχε- 
ράνει την αποκάλυψη αποδεικτικών στοιχείων ή προ¬ 
σώπων που πιθανόν ενέχονται σε νομιμοποίηση εσόδων. 
Στην περίπτωση αυτή η αναφορά υποβάλλεται αμέοως 
μετά τη συναλλαγή. 

13. Τα πιστωτικά ιδρύματα και οι χρηματοπιστωτικοί 
οργανισμοί οφείλουν να παρέχουν στον Αρμόδιο Φορέα, 
στην εισαγγελική αρχή, στον ανακριτή και στο δικα¬ 
στήριο, όταν τους ζητηθεί, τις απαιτούμενες πληροφο¬ 
ρίες ή τα αποδεικτικά στοιχεία για όλες τις δραστη¬ 
ριότητες που αναφέρονται στις παραγράφους 1-8 του 
άρθρου αυτού ή τη διενέργεια άλλων συναλλαγών όταν, 
κατά την κρίση του Φορέα, της εισαγγελικής ή δικαστικής 
αρχής είναι πιθανόν να σχετίζονται με νομιμοποίηση 
εσόδων από εγκληματική δραστηριότητα ή υπάρχει πε¬ 
ρίπτωση δημεύσεως, σύμφωνα με το άρθρο 2 του νόμου 
αυτού. Η σχετική αλληλογραφία είναι εμπιστευπκή. Αν 
όμως ασκηθεί ποινική δίωξη για εγκληματική δραστη¬ 
ριότητα, η σχετική αλληλογραφία αποτελεί στοιχείο της 
δικογραφίας. Αλλιώς τίθεται στο αρχείο και παραμένει 


μυστική. 

14 Οι κατά τις προηγούμενες παραγράφους πληρο¬ 
φορίες και τα στοιχεία χρησιμοποιούνται μόνο σε δίκες 
που αφορούν εγκληματική δραστηριότητα ή νομιμοποίη¬ 
ση εσόδων από τέτοια δραστηριότητα. 

15. Η γνωστοποίηση πληροφοριών και στοιχείων, 
σύμφωνα με ης προηγούμενες παραγράφους, όταν 
γίνεται καλόπιστα, δεν αποτελεί άδικη ή αντισυμβατική 
πράξη και δεν μπορεί να θεμελιώσει οποιοσδήποτε 
είδους ευθύνη. 

16. Τα πιστωτικά ιδρύματα και οι χρηματοπιστωτικοί 
οργανισμοί, οι υπάλληλοι και τα διευθυντικά στελέχη 
της παραγράφου 10, καθώς και τα κατά την παράγραφο 
11 πρόσωπα, απαγορεύεται να γνωστοποιούν το γε¬ 
γονός ότι διαβιβάστηκαν ή ζητήθηκαν πληροφορίες ή 
ότι διεξάγεται έρευνα για νομιμοποίηοη εσόδων από 
εγκληματική δραστηριότητα αε αυτόν τον οποίο αφο¬ 
ρούν οι πληροφορίες ή σε τρίτους. Οποιος από πρόθεση 
παραβιάζει το κατά την παράγραφο αυτή καθήκον ε¬ 
χεμύθειας, τιμωρείται με ποινή φυλακίσεως μέχρι δύο 
ετών και με χρηματική ποινή. 

17. Με προεδρικό διάταγμα, που εκδίδεται μετά από 
πρόταση των Υ’ποιιργών Δικαιοσύνης, Οικονομικών και 
Εμπορίου, αναπροσαρμόζονται τα προβλεπόμενα από 
το άρθρο αυτό ποσά. 

Άρθρο 5 

1. Οταν διεξάγεται τακτική ανάκριση για νομιμοποίηση 
εσόδων από εγκληματική δραστηριότητα, μπορεί ο α¬ 
νακριτής, με σύμφωνη γνώμη του εισαγγελέα, να απα¬ 
γορεύσει την κίνηση των λογαριασμών που τηρούνται 
σε πιστωτικό ίδρυμα ή χρηματοπιστωτικό οργανισμό, 
καθώς και το άνοιγμα των θυρίδων θησαυροφυλακείου 
του κατηγορουμένου, έστω και κοινών οποιοσδήποτε 
είδους με άλλο πρόσωπο, εφόσον υπάρχουν βάσιμες 
υπόνοιες ότι οι λογαριασμοί αυτοί ή οι θυρίδες περιέχουν 
χρήματα ή πράγματα που προέρχονται από νομιμοποίηση 
εσόδων από εγκληματική δραστηριότητα. Το ίδιο ισχύει 
και όταν διεξάγεται ανάκριση για εγκληματική δραστη¬ 
ριότητα και υπάρχουν βάσιμες υπόνοιες ότι οι λογα¬ 
ριασμοί ή οι θυρίδες περιέχουν χρήματα ή πράγματα 
που υπόκεινται σε δήμευση, σύμφωνα με το άρθρο 2 
αυτού του νόμου. Σε περίπτωση διεξαγωγής προκα¬ 
ταρκτικής εξετάσεως ή προανακρίσεως, η απαγόρευση 
της κινήσεως των λογαριασμών ή του ανοίγματος των 
θυρίδων μπορεί να διαταχθεϊ από το δικαστικό συμβούλιο. 
Η διάταξη του ανακριτή ή το βούλευμα του συμβουλίου 
επέχει θέση εκθέσεως κατασχέσεως* εκδίδεται χωρίς 
προηγούμενη κλήση του κατηγορουμένου ή του τρίτου, 
δεν είναι απαραίτητο να αναφέρει συγκεκριμένο λογα¬ 
ριασμό ή θυρίδα και επιδίδεται στον κατηγορούμενο κοι 
ο το διευθυντικό στέλεχος του πιστωτικού ιδρύματος ή 
του χρηματοπιστωτικού οργανισμού ή στο διευθυντή 
του υποκαταστήματος του τόπου όπου εδρεύει ο ανα¬ 
κριτής ή ο εισαγγελέας. Σε περίπτωση κοινού λογα¬ 
ριασμού ή κοινής θυρίδας επιδίδεται και στον τρίτο. 

2. Η κατά την προηγούμενη παράγραφο απαγόρευση 
ισχύει από τη χρονική στιγμή της επίδοσης στο πιστωτικό 
ίδρυμα ή στο χρηματοπιστωτικό οργανισμό της διάταξης 
του ανακριτή ή του βουλεύματος. Από τότε απαγο¬ 
ρεύεται το άνοιγμα της θυρίδας και είναι άκυρη έναντι 
του Δημοσίου τυχόν εκταμίευση χρημάτων από το λο¬ 
γαριασμό. Διευθυντικό στέλεχος ή υπάλληλος του πι¬ 
στωτικού ιδρύματος ή του χρηματοπιστωτικού οργανι- 

σμού, που παραβαίνει με πρόθεση τις διατάξεις της 
παραγράφου αυτής, τιμωρείται με ποινή φυλακίσεως 
μέχρι δύο ετών και με χρηματική ποινή. 

3. Αν συντρέχουν οι προϋποθέσεις της παραγράφου 
1 του άρθρου αυτού, μπορεί ο ανακριτής ή το δικαστικό 
συμβούλιο να διατάξει την απαγόρευση εκποιήοεώς 
ορισμένου ακινήτου του κατηγορουμένου. Η διάταξη 
του ανακριτή ή το βούλευμα επέχει θέση εκθέσεως 
κατασχέαεως, εκδίδεται χωρίς προηγούμενη κλήση του 
κατηγορουμένου και επιδίδεται στον κατηγορούμενο και 
ατον αρμόδιο φύλακα μεταγραφών, ο οποίος υποχρεοϋ- 
ται να προβεί την ίδια ημέρα σε σχετική σημείωση στα 
οικεία βιβλία και να αρχειοθετήσει το έγγραφο που του 
κοινοποιήθηκε. Με απόφαση του Υπουργού Δικαιοσύνης 
ρυθμίζονται οι λεπτομέρειες εφαρμογής της διάταξης 
της παραγράφου αυτής Κάθε, δικαιοπραξία, υποθήκη, 
κατάσχεση ή άλλη πράξη που εγγράφεται στο βιβλίο 
του υποθηκοφυλακείου, μετά την πιο πάνω σημείωση, 
δεν λαμβάνεται υπόψη για την εφαρμογή των διατάξεων 
των παραγράφων 6 και επ. του άρθρου 2 του νόμου 
αυτού. 

4. Ο κατηγορούμενος και ο τρίτος δικαιούνται να 
ζητήσουν την άρση της διάταξης του ανακριτή γ την 
ανάκληση του βουλεύματος, με αίτηση που απευθύνεται 
προς το δικαστικό συμβούλιο και κατατίθεται στον α¬ 
νακριτή ή τον εισαγγελέα, μέσα οε δέκα ημέρες από 
την επίδοση σ αυτόν της διάταξης ή του βουλεύματος. 
Το συμβούλιο, στο οποίο δεν μετέχει ο ανακριτής, 
αποφαίνεται αμετακλήτως μέσα σε πέντε ημέρες. Η 
υποβολή της αίτησης δεν αναστέλλει την εκτέλεση της 
διάταξης ή του βουλεύματος. Η διάταξη ή το βούλευμα 
ανακαλείται αν προκύψουν νέα στοιχεία. 

Άρθρο 6 

1 Οι διατάξεις των παραγράφων 9 και επ. του άρθρου 
4 του νόμου αυτού εφαρμόζονται αναλόγως και ως 
προς τα μέλη του Χρηματιστηρίου, καθώς και ττς λοιπές 
επιχειρήσεις που αναψέρονται στο άρθρο 1 στοιχείο ε 
εδάφιο β'. 

2. Ο εισαγγελέας, ο ανακριτής και το δικαστήριο 
επιτρέπεται να λαμβάνουν γνώση των βιβλίων και των 
στοιχείων, τα οποία κατά τις κείμενες διατάξεις τηρούν 
τα μέλη του χρηματιστηρίου, καθώς και οι λοιπές επι¬ 
χειρήσεις που αναφέρονται στο άρθρο 1 στοιχείο ε 
εδάφιο β' του νόμου αυτού. Σε περίπτωση διεξαγωγής 
προκαταρκτικής εξετάσεως, προανακρίσεως, ανακρί- 
σεως ή δίκης επιτρέπεται να ζητηθεί και να επισυναφθεί 
ατη δικογραφία μόνο απόσπασμα των βιβλίων ή των 
στοιχείων με τις σχετικές εγγραφές που αφορούν τον 
κατηγορούμενο Την ακρίβεια του αποσπάσματος βε¬ 
βαιώνει το μέλος του Χρηματιστηρίου ή ο εκπρόσωπος 
της επιχείρησης. Ο εισαγγελέας, ο ανακριτής και το 
δικαστήριο δικαιούνται να ελέγξουν τα βιβλία και τα 
στοιχεία ουτά για να διαπιστώσουν την ακρίβεια των 
περιεχομένων στο απόσπασμα εγγραφών ή την ύπαρξη 
άλλων εγγραφών που αφορούν τον κατηγορούμενο. Ο 
κατηγορούμενος μπορεί να ελέγξει μόνο την ύπαρξη 
των εγγραφών που φέρεται ή που ισχυρίζεται ότι τον 
αφορούν. 

3. Κάθε μέλος του Χρηματιστηρίου και κάθε εκπρό¬ 
σωπος των επιχειρήσεων που μνημονεύονται στην 
προηγούμενη παράγραφο οφείλει να αναφέρει, με ε- 
μπιστευτικά έγγραφο, στον Αρμόδιο Φορέα κάθε συ¬ 
ναλλαγή πού θεωρεί ότι είναι ύποπτη νομιμοποιήσεως 


εσόδων από εγκληματική δραστηριότητα. 

4 Ως ειδικοί προανακριτικοί υπάλληλοι, για τα εγκλή¬ 
ματα που προβλέπονται και τιμωρούνται από ης δια¬ 
τάξεις του πρώτου κεφαλαίου του νόμου αυτού, θεω¬ 
ρούνται και οι τελωνειακοί υπάλληλοι. 

Άρθρο 7 

1. Συνιστάται Επιτροπή, έργο της οποίας είναι η 
συγκέντρωση, αξιολόγηση και διερεύνηση των πληρο¬ 
φοριών που διαβιβάζονται σ' αυτήν, ως ύποπτες συ ¬ 
ναλλαγών νομιμοποιήσεως εσόδων από εγκληματικές 
δραστηριότητες, σύμφωνα με τα άρθρα 4 και 6 τού 
νόμου αυτού 

2. Πρόεδρος της Επιτροπής είναι ανώτερος δικαστι¬ 
κός ή εισαγγελικός λειτουργός των πολιτικών δικαστη¬ 
ρίων ή ανώτερος δικαστικός λειτουργός των διοικητικών 
δικαστηρίων, οριζόμενος με τον αναπληρωτή του από 
το οικείο Ανώτατο Δικαστικό Συμβούλιο. Στην Επιτροπή 
μετέχουν από ένας εκπρόσωπος: α) των Υπουργείων 
Εθνικής Οικονομίας, Οικονομικών, Εμπορίου και Δημό¬ 
σιας Τάξης οριζόμενοι με τους αναπληρωτές τους από 
τους αντίστοιχους Υπουργούς, β) της Τράπεζας της 
Ελλάδος, οριζόμενος με τον αναπληρωτή του από το 
Διοικητή της, γ) του Χρηματιστηρίου Αξιών, οριζόμενος 
με τον αναπληρωτή του από τον Πρόεδρο του Διοι¬ 
κητικού Συμβουλίου του Χρηματιστηρίου και δ) της 
Ενωσης Ελληνικών Τραπεζών, οριζόμενος με τον α¬ 
ναπληρωτή του από τον Πρόεδρό της. Η θητεία του 
Προέδρου και των μελών της Επιτροπής είναι διετής, 
δυνόμενη να ανανεωθεί. Η Επιτροπή εδρεύει στο Υ¬ 
πουργείο Εθνικής Οικονομίας ή όπου αλλού ορίζεται 
με κοινή απόφαση των Υπουργών Εθνικής Οικονομίες 
και Οικονομικών, χρέη δε Γραμματέα της Επιτροπής 
εκτελεί υπάλληλος του Υπουργείου Εθνικής Οικονομίας, 
οριζόμενος με τον αναπληρωτή του από τον Υπουργό 

3. Η Επιτροπή απασχολεί υπαλλήλους των αναφε- 
ρόμενων στην προηγούμενη παράγραφο Υπουργείων, 
με γνώσεις και εμπειρία σε υποθέσεις νομιμοποιήσεως 
εσόδων από εγκληματικές δραστηριότητες, οι οποίοι 
αποσπώνται με αποφάσεις των αρμόδιων Υπουργών, 
ώστε να απασχολούνται αποκλειστικώς με το έργο της 
Επιτροπής. Γραμματειακή υποστήριξη της Επιτροπής 
παρέχει το Υπουργείο Εθνικής Οικονομίας, ενισχυόμενο, 
αν υπάρχει ανάγκη, και με υπαλλήλους που αποσπώνται 
για το σκοπό αυτόν από τα προαναφερόμενα Υπουργεία. 

4. Οι υπάλληλοι της Επιτροπής θεωρούνται, για τα 
εγκλήματα που προβλέπονται και τιμωρούνται από το 
νόμο αυτόν, ειδικοί προανακριτικοί υπάλληλοι Οι ειδικοί 
αυτοί προανακριτικοί υπάλληλοι, που ενήργησαν ανα- 
κριτικές πράξεις για τα εγκλήματα τα προβλεπόμενα 
από πς διατάξεις του πρώτου κεφαλαίου του νόμου 
αυτού ή συμμετείχαν σ αυτές, δεν κωλύονται να εξε¬ 
ταστούν ως μάρτυρες στο ακροατήριο. 

5. Η Επιτροπή, όταν θεωρεί ορισμένη σύμβαση ή 
συναλλαγή ύποπτη νομιμοποιήσεως εσόδων οπό εγκλη- 
μαπκές δραστηριότητες, αποστέλλει το φάκελο της 
υπόθεσης στον αρμόδιο εισαγγελέα. Σε διαφορετική 
περίπτωση θέτει την υπόθεση στο αρχείο, απ' όπου 
είναι δυνατόν να ανασυρθεί σε κάθε περίπτωση σχε- 
τιζόμενη με την ίδια ή με οποιαδήποτε άλλη ύποπτη, 
κατά την προαναφερόμενη έννοια, σύμβαση ή συναλ¬ 
λαγή. Η Επιτροπή οφείλει να ολοκληρώσει την έρευνα 
μέοα σε πέντε το πολύ ημέρες από τότε που θα 
περιέλθει σ αυτήν η σχετική πληροφορία. Σε κάθε 

περίπτωση ενημερώνεται για το αποτέλεσμα της έρευ¬ 
νας εκείνος που διαβίβασε την πληροφορία 

6 Τα μέλη της Επιτροπής και οι απασχολούμενοι σ 
αυτήν υπάλληλοι έχουν το καθήκον της εχεμύθειας. 

7. Με προεδρικό διάταγμα, που εκδίδετα; με πρόταση 
των Υπουργών Εθνικής Οικονομίας και Οικονομικών 
καθορίζονται οι ειδικότερες διατάξεις που αφορούν τη 
συγκρότηση και τη λειτουργία της Επιτροπής. Με κοινή 
απόφαση των άνω Υπουργών καθορίζεται η αμοιβή του 
προέδρου, των μελών και του γραμματέα της Επιτροπής, 
κατά παρέκκλιση των διατάξεων του ν. 1256/1982, 
καθώς και των άρθρων 18 του ν 1505/1984 και 8 του 
ν. 1810/1988. 

8. Μέχρι την έκδοση του αναφερόμενου στην προη¬ 
γούμενη παράγραφο διατάγματος, όλες οι κατά τα 
άρθρα 4 και 6 του νόμου αυτού πληροφορίες διαβιβά¬ 
ζονται στον αρμόδιο εισαγγελέα από τα αρμόδια, κατά 
την παράγραφο 10 του άρθρου 4 και την παράγραφο 
3 του άρθρου 6, όργανα. 

9 Η προβλεπόμενη από το άρθρο αυτό Επιτροπή 
δέχεται, αξιολογεί και διερευνά κάθε πληροφορία σχε¬ 
τική με συναλλαγές νομιμοποιήσεως εσόδων από ε¬ 
γκληματικές δραστηριότητες που διαβιβάζεται σ' αυτήν 
από αλλοδαπούς φορείς, με τους οποίους και συνερ¬ 
γάζεται για την παροχή κάθε δυνατής συνδρομής. 

Άρθρα 8 

Η γνωστοποίηση αρμοδίως πληροφοριών για νομιμο¬ 
ποίηση εσόδων από εγκληματικές δρατηριότητες, από 
υπάλληλο ή διευθυντικό στέλεχος, κατά τα αναφερόμενα 
στα άρθρα 4 και 6 του νόμου αυτού, δεν αποτελεί 
παράβαση τυχόν συμβατικής, νομοθετικής, κανονιστικής 
ή διοικητικής απαγόρευσης ανακοίνωσης πληροφοριών 
και δεν συνεπάγεται οποίου δήποτε είδους ευθύνη για 
τα πιστωτικά ιδρύματα ή τους χρηματοπιστωτικούς ορ¬ 
γανισμούς, όπως αυτά αναφέρονται στο άρθρο 1 στοι¬ 
χεία δ' και ε' και για τους υπαλλήλους ή τα διευθυντικά 
στελέχη τους, εκτός αν αυτοί ενήργησαν κακοβούλως. 
Το ίδιο ισχύει και ως προς τα μέλη και τους υπαλλήλους 
της Επιτροπής του άρθρου 7, 

Άρθρο 9 

Από την έναρξη της ισχύος του νόμου αυτού καταρ- 
γούνται τα άρθρα 5 και 6 του τρίτου Κεφαλαίου (κα¬ 
ταστολή της νομιμοποιήσεως εσόδων από εγκληματικές 
δραστηριότητες) του ν. 2145/1993 (ΦΕΚ 88 Α'). 

ΚΕΦΑΛΑΙΟ ΔΕΥΤΕΡΟ 
Ρύθμιση ζητημάτων προσωπικού 
και άλλες διατάξεις 

Άρθρο 10 

1. Στην Κεντρική Υπηρεσία του Υπουργείου Δικαιο¬ 
σύνης συνιστώνται δεκατρείς (13) θέσεις κατηγορίας 
ΠΕ, εκ των οποίων πέντε (5) κλάδου ΠΕ Διοικητικού- 
Οικονομικοϋ, τρεις (3) κλάδου ΠΕ Μηχανικών, ειδικό¬ 
τητας Αρχιτεκτόνων, δύο (2) κλάδου ΠΕ Μεταφρα- 
οτών-Διερμηνέων καί τρεις (3) κλάδου ΠΕ Πληροφο¬ 
ρικής. ειδικοτήτων: α> Επιστήμης των Υπολογιστών 
(δΟΡΤννΑΗΕ) θέσεις δύο (2), β) Μηχανικών Η/Υ θέση 
μία (1), Η πλήρωση των θέσεων αυτών γίνεται κατά τις 
διατάξεις του ν. 2190/1994 (ΦΕΚ 28 Α'). 


2. Η παράγραφος Α3 του άρθρου 21 του π.δ/τος 
278/1988 αντικαθίσταται ως εξής: 

"3. Της Διεύθυνσης Σωφρονιστικής Αγωγής Ενηλίκων 
και Πρόληψης Εγκληματικότητας και Σωφρονιστικής Α¬ 
γωγής Ανηλίκων και των Τμημάτων τους προίστανται 
υπάλληλοι του κλάδου ΠΕ Διοικητικού-Οικονομικού 
Κ.Υ.Υ.Δ. ή υπάλληλοι των κλάδων ΠΕ Σωφρονιστικού 
Ενηλίκων ή ΠΕ Σωφρονιστικού Ανηλίκων, αντίοτοιχα. 
Η επιλογή προϊσταμένων των παραπάνω οργανικών 
μονάδων γίνεται από ειδικό υπηρεσιακό συμβούλιο, το 
οποίο αποτελείται από: α) Έναν (1) Πόρεδρο του 
Συμβουλίου της Επικράτειας, προτεινόμενο με τον α¬ 
ναπληρωτή του από τον Πρόεδρο του Συμβουλίου της 
Επικράτειας, ως Πρόεδρο, β) έναν (ΐ) εισαγγελέα ή 
αντεισαγγελέα Πρωτοδικών Πειραιώς, προτεινόμενο με 
τον αναπληρωτή του από τον οικείο προϊστάμενο, γ) 
έναν (1) υπάλληλο κλάδου ΠΕ Διοικητικού-Οικονομικού 
με βαθμό Α Κ.Υ.Υ.Δ., προϊστάμενο Διευθύνσεως, δ) 
έναν (1) υπάλληλο του κλάδου ΠΕ Σωφρονιστικού Ε¬ 
νηλίκων προϊστάμενο Διευθύνσεως, όταν επιλέγονται 
προϊστάμενοι της Διεύθυνσης Σωφρονιστικής Αγωγής 
Ενηλίκων και των τμημάτων της ή έναν (1) υπάλληλο 
του κλάδου ΠΕ Σωφρονιστικού Ανηλίκων προϊστάμενο 
Διευθύνσεως, όταν επιλέγονται προϊστάμενοι της Διεύ¬ 
θυνσης Πρόληψης Εγκληματικότητας και Σωφρονιστικής 
Αγωγής Ανηλίκων και των τμημάτων της, ε) τον πρώτο 
από τους εκλεγέντες αιρετούς εκπροσώπους του υ¬ 
πηρεσιακού συμβουλίου υπαλλήλων Κεντρικής Υπηρε¬ 
σίας Υπουργείου Δικαιοσύνης και Ιατροδικαστικών Υ¬ 
πηρεσιών, στ) τον πρώτο από τους εκλεγέντες αιρετούς 
εκπροσώπους του υπηρεσιακού συμβουλίου υπαλλήλων 
Καταστημάτων Κράτησης, Σωφρονιστικών, Θεραπευτι¬ 
κών Καταστημάτων και Κ.Α.Υ.Φ., όταν επιλέγονται προϊ¬ 
στάμενοι της Διεύθυνσης Σωφρονιστικής Αγωγής Ενη¬ 
λίκων και των τμημάτων της ή τον πρώτο από τους 
εκλεγέντες αιρετούς εκπροσώπους του υπηρεσιακού 
συμβουλίου υπαλλήλων ιδρυμάτων Αγωγής Ανηλίκων 
και Υπηρεσιών Επιμελητών Ανηλίκων, όταν επιλέγονται 
προϊστάμενοι της Διεύθυνσης Πρόληψης Εγκληματικό¬ 
τητας και Σωφρονιστικής Αγωγής Ανηλίκων και των 
τμημάτων της. Οι κατά το εδάφια ε και στ' πρώτοι 
εκλεγέντες εκπρόσωποι αναπληρώνονται από τους δεύ¬ 
τερους κατά σειρά εκλεγέντες αιρετούς εκπροσώπους. 
Χρέη γραμματέα εκτελεί υπάλληλος της Κ.Υ. του Υ¬ 
πουργείου Δικαιοσύνης με βαθμό θ'. Ο Πρόεδρος, τα 
μέλη και ο γραμματέας του συμβουλίου ορίζονται με 
τους αναπληρωτές τους με απόφαση του Υπουργού 
Δικαιοσύνης". 

3. Μετά την παράγραφο 1 του άρθρου 8 του ν. 
294/1976 (ΦΕΚ 82 Α') προστίθεται η ακόλουθη παρά¬ 
γραφος, η οποία λαμβάνει τον αριθμό 2: 

'2. Υπάλληλοι του κλάδου ΔΕ Δακτυλογράφων που 
υπηρετούν στις δικαστικές υπηρεσίες της χώρας δό¬ 
να νται, εφόσον έχουν συμπληρώσει δεκαετή πραγματική 
υπηρεσία ως δακτυλογράφοι σε δικαστική υπηρεσία και 
ηλικία τριάντα (30) ετών, να μετατάσσονται με αίτησή 
τους, και μετά από απόφαση του αρμόδιου δικαστικού 
(υπηρεσιακού) συμβουλίου, σε κενές θέσεις γραμματέων 
δικαστηρίων της ίδιας κατηγορίας. Ο αριθμός των με- 
τατασσομένων δεν δύναται να υπερβαίνει ετησίως το 
ένα πέμπτο (1/5) του συνολικού αριθμού των υπηρε- 
τούντων δακτυλογράφων κατά την πρώτη Ιανουάριου 
εκάστου έτους, προτιμωμένων των εχόντων το μεγα¬ 
λύτερο χρόνο υπηρεσίας δακτυλογράφου". 

4. Ο αριθμός των οργανικών θέσεων των δικαστικών 

υπάλληλων της κατηγορίας ΥΕ Επιμελητών Δικαστηρίων 
μειώνεται κατά τετρακόσιες έξι (406). οριζομένου του 
συνολικού αριθμού αυτών σε δύο χιλάδες επτακόσιες 
πενήντα (2.750). Εκατόν πενήντα μία (151) από τις 
ανωτέρω τετρακόσιες έξι (406) θέσεις μεταφέρονται 
στην κατηγορία ΔΕ Δακτυλογράφων των δικαστηρίων 
της χώρας, ο αριθμός των οργανικών θέσεων της 
οποίας αυξάνεται αντίστοιχα κατά εκατόν πενήντα μία 
(151), οριζομένου του συνολικού αριθμού αυτών σε 
τετρακόσιες σαράντα πέντε (445). Οι υπόλοιπες δια¬ 
κόσιες πενήντα πέντε (255) θέσεις καταργούνται. 

Από την έναρξη ισχύος του παρόντος νόμου, για την 
πλήρωση ίων θέσεων των δακτυλογράφων των δικα¬ 
στηρίων της χώρας, προσαπαιτείται πλήρης γνώση χει¬ 
ρισμού Η/Υ για παραγωγή κειμένου. 

5. Όσοι από τους επιτυχόντες στον επαναληπτικό 
διαγωνισμό της 2ας Απριλίου 1994 για την πλήρωση 
διακοσίων πέντε (205) κενών οργανικών θέσεων δικα¬ 
στικών υπαλλήλων των πολιτικών και ποινικών δικα¬ 
στηρίων και εισαγγελιών δεν έχουν διορισθεί γιατί δεν 
συμπεριλαμβάνονται στον πίνακα επιτυχόντων του πρώ¬ 
του διαγωνισμού της 18ης Αύγουστου 1993, διορίζονται 
σε κενές οργανικές θέσεις δικαστικών υπαλλήλω· - των 
πολιτικών και ποινικών δικαστηρίων και εισαγγελιών. 
Στις διατάξεις του προηγούμενου εδαφίου υπάγονται 
και οι λαβόντες μέρος στον διαγωνισμό της 2ας Απριλίου 
1994 και ισοβαθμίσαντες με τον τελευταίο επιτυχόντα. 
Η παράγραφος αυτή τίθεται σε ισχύ από δ 1.1996. 

6. Από την έναρξη ισχύος του ν. 2298/1995 (ΦΕΚ 
62 Α') η παρ. 7 του άρθρου 20 αυτού αντικαθίσταται 
ως εξής: 

'7 Στο τέλος της παρ. 1 του άρθρου 25 του ν. 
1868/1939 (ΦΕΚ 230 Α ) προστίθεται εδάφιο που έχει 
ως εξής: 

"Η εφαρμογή του προηγούμενου εδαφίου επεκτείνεται 
και στους δικαστικούς υπαλλήλους, που έχουν μέχρι 
την 31η Δεκεμβρίου 1980 διορισθεί ως δικαστικοί υ¬ 
πάλληλοι ή ως επιμελητές δικαστηρίων, εφόσον όμως 
οι τελευταίοι απέκτησαν μέχρι την ημερομηνία αυτή 
(31.12.1980) τα τυπικά προσόντα διορισμού σε θέσεις 
δικαστικών υπαλλήλων και έχουν μέχρι τη δημοσίευση 
του ν. 1868/1989 μεταταγεί σε θέσεις δικαστικών υ¬ 
παλλήλων" . 

7. Οι διατάξεις του "Υπαλληλικού Κώδικα" (π.δ. 
611/1977), ως εκάστοτε ισχύουν, εφαρμόζονται και 
στους υπαλλήλους των εμμίσθων Υποθηκοφυλακείων 
και Καιματολογικών Γραφείων του Κράτους, πλην των 
Προϊσταμένων των εμμίσθων Υποθηκοφυλακείων και 
των Διευθυντών των Κτηματολογικών Γραφείων Ρόδου 
και Κω-Λέρου. 

Συνιστάται Υπηρεσιακό Συμβούλιο αρμόδιο για την 
κρίση θεμάτων υπηρεσιακής και πειθαρχικής κατάστασης 
των ως άνω υπαλλήλων. Το Συμβούλιο είναι πενταμελές 
και αποτελείται από τρεις (3) μόνιμους υπαλλήλους των 
Υποθηκοφυλακείων Αθηνών και Πειραιώς με Α' βαθμό 
και εικοσαετή τουλάχιστον υπηρεσία, εκ των οποίων οι 
δύο (2) κλάδου ΠΕ Διοικητικού και δύο (2) αιρετούς 
εκπροσώπους των εργαζομένων με Γ" τουλάχιστον βαθ¬ 
μό. Το Συμβούλιο συγκροτείται με απόφαση του Υ¬ 
πουργού Δικαιοσύνης. Με την απόφαση αυτή: α) ορί¬ 
ζονται, με ισάριθμους αναπληρωτές, οι μόνιμοι υπάλ¬ 
ληλοι. για τους οποίους δεν θα ισχύει το τελευταίο 
εδάφιο της πρώτης περιόδου της παρ. 2 του άρθρου 
37 του ν. 2190/1994 (ΦΕΚ 28 Α') ως προς την κατάληψη 
θέσεων Διευθυντών, β) ο Πρόεδρος με τον αναπληρωτή 


του. μεταξύ των τακτικών μελών, καθώς και ο γραμ¬ 
ματέας του Συμβουλίου. Στην ίδια απόφαση περιλαμ¬ 
βάνονται και οι αιρετοί εκπρόσωπο, των εργαζομένων 
με τους αναπληρωτές τους. Κατά την πρώτη εφαρμογή 
του παρόντος νόμου, στο Συμβούλιο μετέχουν, ως 
εκπρόσωποι των εργαζομένων, οι Πρόεδροι των συλ¬ 
λόγων υπαλλήλων των εμμίσθων Υποθηκοφυλακείων 
Αθηνών και Πειραιώς και προκειμένου περί κρίοεως 
θεμάτων υπαλλήλων με σχέση εργασίας ιδιωτικού δικαίου 
ο Πρόεδρος και ο αντιπρόεδρος του Συλλόγου τους, 
των οποίων η θητεία λήγει ευθύς ως ολοκληρωθεί η 
διαδικασία οναδείξεως των αιρετών εκπροσώπων κατά 
τις διατάξεις ιης παρ. 2 του άρθρου 37 του ν. 2190/1994 
(ΦΕΚ 28 Α'). Όταν το Υπηρεσιακό Συμβούλιο κρίνει 
πειθαρχικές υποθέσεις, ο Πρόεδρος αντικαθίσταται από 
δικαστικό λειτουργό ή σύμβουλο ή πάρεδρο του Νομικού 
Συμβουλίου του Κράτους, σύμφωνα με όσα προβλέπονται 
στις διατάξεις της παραγράφου Β1 του άρθρου 4ύ του 
ν. 1884/1990 (ΦΕΚ 81 Α'). 

8. Το άρθρο 6 του ν: 1999/1991 (ΦΕΚ 206 Α') 
αντικαθίσταται ως εξής: 

"Αρθρο 6 

"Το προσωπικό του ινστιτούτου Κρητικού Δικαίου δια- 
κρίνεται: α) σε ειδικό επιστημονικό,και β) σε διοικητικό. 
Το ειδικό επιστημονικό προσωπικό περιλαμβάνει δύο 
(2) θέσεις κύριων ερευνητών με διδακτορικό δίπλωμα 
στο γνωστικό αντικείμενο του ινστιτούτου και δύο (2) 
θέσεις συνεργατών ερευνητών Το ειδικό επιστημονικό 
προσωπικό προσλαμβάνεται για τριετή θητεία. Οι θεσεις 
του ειδικού επιστημονικού προσωπικού δεν είναι ασυμ¬ 
βίβαστες με τη δικηγορία. Το διοικητικό προσωπικό 
περιλαμβάνει δύο (2) θεσεις ΠΕ Διοικητικού-Οικονομι- 
κού, μία (1) θέση ΤΕ Βιβλιοθηκονόμου, δύο (2) θέσεις 
ΔΕ Χειριστών Ηλεκτρονικού Υπολογιστή και μία (1) 
θέση ΥΕ Επιμελητών". 

Η παράγραφος 5 του άρθρου 9 του ν 1999/1991 
αντικαθίσταται ως εξής: 

"5. Το προσωπικά του ινστιτούτου Αιγαίου του Δικαίου 
της Θάλασσας και του Ναυτικού Δικαίου διακρίνεται 

α) σε ειδικό επιστημονικό προσωπικό και β) σε διοι¬ 
κητικό. Το ειδικό επιστημονικό προσωπικό περιλαμβάνει 
τρεις (3) θέσεις κύριων ερευνητών με διδακτορικό δί¬ 
πλωμα στο γνωστικό αντικείμενο του Ινστιτούτου και 
μία ί 1) θέση συνεργάτη ερευνητή. Το ειδικό επιστημονικό 
προσωπικό προσλαμβάνεται για τριετή θητεία. Οι θέσεις 
του ειδικού επιστημονικού προσωπικού δεν είναι ασυμ¬ 
βίβαστες με τη δικηγορία. Το διοικητικό προσωπικό 
περιλαμβάνει μία (1) θέση ΠΕ Διοικητικού-Οικονομικού. 
μία (1) θέση ΤΕ Βιβλιοθηκονόμου. μία (1) θέση ΤΕ 
Διοικητικού-Λογιστικού, μία (1) θέση ΔΕ Χειριστού Η¬ 
λεκτρονικού Υπολογιστή και μία (1) θέση ΥΕ Επιμελη¬ 
τών." 

οΓαποδοχές του ειδικού επιστημονικού προσωπικού 
των ανωτέρω Ινστιτούτων καθορίζοντ.αι με κοινή από¬ 
φαση των Υπουργών Δικαιοσύνης και Οικονομικών. 

9. Η ειδική αποζημίωση που χορηγείται στο προσωπικό 
Φυλακών, Σωφρονιστικών και Θεραπευτικών Καταστη¬ 
μάτων και Κ.Α.Υ. Φυλακών με την υπ' αριθ. 69868/2005/ 
22.7.1987 απόφαση των Υπουργών Οικονομικών και 
Δικαιοσύνης (ΦΕΚ 451 Β/21.8.1987), που κυρώθηκε με 
τις διατάξεις του άρθρου 41 του ν. 1968/1991 (ΦΕΚ 
150 Α ), καθορίζεται από 1ης Ιουνίου 1995 σε έξι χιλιάδες 
(6.000) δραχμές για κάθε ημέρα απασχόλησης πέραν 
του πενθημέρου, αφαιρουμένων των νόμιμων κρατή- 
σεων. Η αποζημίωση αυτή μπορεί να αναπροσαρμόζεται 

με κοινή απόφαση των ως άνω Υπουργών 

10 Συνιστάται στο Υπουργείο Δικαιοσύνης Ειδική 
Νομική Υπηρεσία, σκοπός της οποίας είναι: α) η νομική 
κάλυψη των ελληνικών θέσεων για θέματα αρμοδιότητας 
Υπουργείου Δικαιοσύνης στην Ευρωπαϊκή Ένωση και 
στα άλλα διεθνή όργανα λήψης αποφάσεων, β) η πα¬ 
ρακολούθηση της εξέλιξης των διακρατικών ρυθμίσεων 
και συμφωνιών αρμοδιότητας Υπουργείου Δικαιοσύνης και 
η μέριμνα για την προσαρμογή της ελληνικής νομοθεσίας, 
γ) η αντιμετώπιση κάθε θέματος που αναφέρεται στον 
τομέα της εφαρμογής του Κοινοτικού και Διεθνούς Δικαίου 
αρμοδιότητας Υπουργείου Δικαιοσύνης. 

Όλες οι ανωτέρω αρμοδιότητες ασκούνται σε συ¬ 
νεργασία με τις καθ ύλην αρμόδιες Διευθύνσεις. 

Για τη στελέχωση της συνιστώμενης υπηρεσίας συ- 
νιστώνται στο Υπουργείο Δικαιοσύνης πέντε (5) θέσεις 
ειδικού επιστημονικού προσωπικού, οι οποίες καλύπτο¬ 
νται. κατά πλήρη ή μερική απασχόληση, από δικαστικούς 
λειτουργούς, ανεξαρτήτως βαθμού, εφαρμοζομένων κα¬ 
τά τα λοιπά των διατάξεων του άρθρου 51 του ν. 
1756/1988 (ΦΕΚ 35 Α') και από μέλη του διδακτικού 
προσωπικού Α.Ε.Ι., σύμφωνα με τις διατάξεις του άρθρου 
17 του ν, 1268/1982 (ΦΕΚ 87 Α'). 

11. Στο άρθρο 29 του ν. 1851/1989 (ΦΕΚ 122 Α') 
προστίθεται παράγραφος 3, που έχει ως εξής: 

'3. Οι θέσεις των υπό στοιχεία α και β' περιπτώσεων 
της παραγράφου 1 μπορεί να καλύπτονται με απόσπαση 
ιατρών από το Δημόσιο, την υπηρεσία Υγειονομικού 
της Ελληνικής Αστυνομίας ή νομικά πρόσωπα δημοσίου 
δικαίου, με δεκαετή τουλάχιστον υπηρεσία. Η απόσπαση 
ενεργείται με κοινή απόφαση του Υπουργού Δικαιοσύνης 
και του οικείου Υπουργούν 

12. Στην παρ. 2 του άρθρου 41 του ν. 2318/1995 
(ΦΕΚ 126 Α') προστίθεται εδάφιο ως εξής: 

Ή ανωτέρω διάταξη δεν εφαρμόζεται για προέδρους 
κοινοτήτων με εγγεγραμμένους κατοίκους κάτω των 
χιλίων (1.000), οι οποίοι έχουν εκλεγεί κατά την έναρξη 
ισχύος του νόμου αυτού - . 

13. Η προθεσμία ισχύος του πίνακα προσληπτέων 
του διαγωνισμού που διεξήχθη από 13.7.1994 έως 
5.8.1994 για την πλήρωση θέσεων κλάδου ΔΕ Φύλαξης 
Φυλακών, Σωφρονιστικών και Θεραπευτικών Καταστη¬ 
μάτων και ΚΑΥΦ Φυλακών, που λήγει την 31.8.1995 
παρατείνεται για ένα έτος. 

Ο πίνακας θα ισχύσει μέχρι και την 31.8.1996. 

Άρθρο 11 

1. Στην παράγραφο 3 του άρθρου 16 του ν. 1756/1988, 
όπως ανπκαταστάθηκε με τα άρθρα 3 του ν. 2172/1993 
και 6 παρ. 1 του ν. 2298/1995, μετά τη φράση "τοπο¬ 
θετούνται εισαγγελείς ή αντεισαγγελείς πρωτοδικών" 
προστίθεται η φράση "και εφετών αντιστοίχως". 

2 Η παράγραφος 3 του άρθρου 572 ΚΠΔ, ως ισχύει 
μετά το άρθρο 5 παρ. 6 του ν. 2298/1995, αντικαθίσταται 
ως εξής: 

"3. Στις φυλακές Πειραιώς (Κορυδαλλού), Θεσοαλο¬ 
νίκης (Διαβατών), Πατρών (Αγίου Στεφάνου) και Λάρισας 
τις κατά τις παραγράφους 1 και 2 αρμοδιότητες ασκεί 
αντεισαγγελέας εφετών επικουρούμενος από έναν ει¬ 
σαγγελέα πλημμελειοδικών ο οποίος τον αναπληρώνει 
σε περίπτωση απουσίας του-. Ο αντεισαγγελέας εφετών 
ορίζεται με απόφαση του ανώτατου δικαστικού συμβου¬ 
λίου από την οικεία εισαγγελία για ένα (1) έτος, εγκα¬ 


θίσταται στο σωφρονιστικό κατάστημα της περιφέρειάς 
του και κατά τη διάρκεια της θητείας του απαλλάσσεται 
από τα λοιπά καθήκοντά του. Ο εισαγγελέας πλημμε- 
λειοδικών ορίζεται με τον ίδιο τρόπο από τους υπη- 
ρετούντες στην οικεία εισαγγελία πλημμελειοδικών για 
ένα (1) έτος, επικουρεί στο έργο του τον αντεισαγγελέα 
εφετών, τον αναπληρώνει και απαλλάσσεται από τα 
λοιπά καθήκοντά του εγκαθιστάμενος και αυτός στο 
σωφρονιστικό κατάστημα. Η θητεία των ως άνω εισαγ- 
γελικών λειτουργών μπορεί να παραταθεί για ένα (1) 
ακόμη έτος - 

3 Ο αριθμός των οργανικών θέσεων των εισαγγελέων 
πρωτοδικών αυξάνεται κατά τέσσερις (4) και ορίζεται 
συνολικά σε εκατόν οκτώ (108) μειουμένων ανπστοίχως 
κατά τέσσερις (4) των κατά την παρ. 8 του άρθρου 16 
του ν. 2298/1995 δέκα (10) θέσεων αντεισαγγελέων 
πρωτοδικών, οριζομένου του συνολικού αριθμού αυτών 
σε εκατόν ογδόντα μία (181). 

Άρθρο 12 

1 Στις διατάξεις της παρ. 4 του άρθρου 24 του ν. 
2145/1993 (ΦΕΚ 88 Α') υπάγεται και το μόνιμο και με 
σχέση εργασίας αορίστου χρόνου προσωπικό που α- 
σχολείται με τη φύλαξη και καθαριότητα των δικαστικών 
καταστημάτων της χώρας, αυξανόμενου σε 25% του 
ποσοστού, το οποίο κατά τις εν λόγω διατάξεις δια¬ 
τίθεται από τα εισπραττόμενα από το ΤΑ.Χ.ΔΙ.Κ. ποσά, 
για τις ανάγκες της εύρυθμης λειτουργίας της γραμ¬ 
ματείας των πολιτικών-ποινικών δικαστηρίων και εισαγ¬ 
γελιών και των διοικητικών δικαστηρίων της χώρας, 
καθώς και των υπηρεσιών του ΤΑ.Χ.ΔΙ.Κ.. 

2. Οι διατάξεις της παραγράφου 19 του άρθρου 16 
του ν. 2298/1995 (ΦΕΚ 62 Α ) εφαρμόζονται και στους 
επιμελητές ανηλίκων των δικαστηρίων ανηλίκων. 

3. Τα κατά τις διατάξεις της παρ. 4 του άρθρου 4 
του ν. 663/1977. όπως ισχύει, και παρ. 2 εδάφιο β' του 
άρθρου 20 του ν. 2298/1995 διατιθέμενα ποσά για τις 
ανάγκες της εύρυθμης λειτουργίας των γραμματειών 
των πολπικών-ποινικών δικαστηρίων και εισαγγελιών 
και των διοικητικών δικαστηρίων της χώρας και των 
υπηρεσιών του ΤΑ.Χ.Δί.Κ., καθώς και της βελτιώσεως 
των συνθηκών λειτουργίας των έμμισθων υποθηκοφυ¬ 
λακείων και κτηματολογικών γραφείων, αντίστοιχα, συ¬ 
νενώνονται στον με την υπ' αριθμ. 51375/28.6.1993 
(ΦΕΚ 528 Β') απόφαση του Υπουργού Δικαιοσύνης 
συσταθέντα λογαριασμό του ΤΑ.Χ.ΔΙ.Κ. στην Τράπεζα 
της Ελλάδος και διανέμονται ενιαία για την ικανοποίηση 
των ως άνω αναγκών, μη μεταβαλλομένων των από τις 
ανωτέρω διατάξεις προβλεπόμενων ορίων ή και ποσο¬ 
στών. Με απόφαση του Υπουργού Δικαιοσύνης που 
εκδίδεται εφάπαξ καθορίζονται το είδος των αναγκών, 
ο τρόπος κατανομής και χορήγησης των ποσών και 
των ποσοστών και αποδόσεως λογαριασμού και κάθε 
άλλη σχετική λεπτομέρεια για την εφαρμογή των ως 
άνω διατάξεων. 

Άρθρο 13 

1. Στην παρ. 2 του άρθρου 17 του ν. 2298/1995 η 
φράση 'από 7 έως και 18 ετών” αντικαθίσταται με τη 
φράση "από 7 έως και 17 ετών". 

2. α) Οι παράγραφοι 2 έως 5 του άρθρου 18 του ν. 
2298/1995 αντικαθίστανται ως ακολούθως: 

"2. Οι Εταιρείες Προστασίας Ανηλίκων έχουν ως κύριο 

σκοπό να συμβάλλουν ενεργά στην πρόληψη της ε¬ 
γκληματικότητας των ανηλίκων, που ενδέχεται να ο¬ 
δηγηθούν σε παραπτωματική συμπεριφορά, λόγω της 
προσωπικότητας ή του οικογενειακού τους περιβάλλο¬ 
ντος ή άλλων συνθηκών και αιτίων, παρέχουν υλική και 
κοινωνική στήριξη στους ανηλίκους και τις οικογένειές 
τους, επαγγελματική κατάρτιση, εκπαίδευση, πολιτιστική 
καλλιέργεια, ψυχαγωγία και στέγη, εφόσον τούτο είναι 
δυνατόν. 

Οι Εταιρίες Προστασίας Ανηλίκων, μετά από απόφαση 
του διοικητικού συμβουλίου τους, εφόσον διαθέτουν 
κατάλληλο προσωπικό και δυνατότητες στέγασης, μπο¬ 
ρούν να παρέχουν την υλική και κοινωνική βοήθεια που 
προαναφέρθηκε και σε ανηλίκους: 

α) στους οποίους έχουν επιβληθεί αναμορφωτικά μέτ¬ 
ρα (άρθρο 122 παρ. 1 περιπτώσεις α , β'. γ και παρ. 
2 ), 

β) οι οποίοι έχουν απολυθεί από ίδρυμα αγωγής 
ανηλίκων ή από σωφρονιστικό κατάστημα ανηλίκων, 

γ) κατά των οποίων εκκρεμεϊ δίωξη για αξιόποινη 
πράξη, 

δ) οι οποίοι εμπίπτουν στην παράγραφο 5 του προη¬ 
γούμενου άρθρου, αλλά η εισαγωγή τους σε ίορυμα 
αγωγής δεν είναι αναγκαία, 

ε) αντιμετωπίζουν σημαντικές δυσχέρειες κοινωνικής 
προσαρμογής. 

Επίσης, παρέχουν δικαστική συνδρομή στους κατη¬ 
γορούμενους ανηλίκους. 

3. Κάθε Εταιρεία Προσταοίας Ανηλίκων διοικείται από 
επταμελές συμβούλιο. Η συμμετοχή στα συμβούλια είναι 
τιμητική και άμισθη, γι αυτό και τα μέλη τους επιλέγονται 
από άτομα που διακρίνονται για την ειδική μόρφωση 
και την κοινωνική ευαισθησία τους. 

Στο συμβούλιο μετέχουν με τριετή θητεία, επιτρεπο- 
μένου του επαναδιορισμού των αυτών μελών: α) ένας 
δικαστικός ή εισαγγελικός λειτουργός, ο οποίος υπο¬ 
δεικνύεται με τον αναπληρωτή του από τον αρμόδιο 
προϊστάμενο, β) ένας εκπαιδευτικός ανωτάτης ή μέσης 
εκπαίδευσης, γ) ένας επιμελητής ανηλίκων του δικα- 
οτηρίου ανηλίκων της έδρας του πρωτοδικείου ή ένας 
κοινωνικός λειτουργός, δ) ένας δικηγόρος, ε) ένας 
εκπρόσωπος του δήμου ή της εκκλησίας, στ) ένας 
ιατρός, κατά προτίμηση παιδοψυχίατρος ή ένας ψυχο¬ 
λόγος και ζ) ένα πρόσωπο, με προσφορά, ευαισθησία 
και εμπειρία στον τομέα καταπολέμησης της παιδικής 
παραβατικότητας, κατά προτίμηση πολιτικός ή αρχιτέ- 
κτων μηχανικός. Όλα τα μέλη διορίζονται με τους 
αντίστοιχους αναπληρωτές τους. 

4. Τα αναπληρωματικά μέλη μετέχουν οτις συνεδριά¬ 
σεις του διοικητικού συμβουλίου χωρίς ψήφο, εκτός εάν 
απουσιάζει το αντίστοιχο τακτικό μέλος. 

5. Τα μέλη των διοικητικών συμβουλίων των Εταιρειών 
Προστασίας Ανηλίκων ορίζονται με απόφαση του Υ¬ 
πουργού Δικαιοσύνης. Η παραπάνω απόφαση, όσον 
αφορά τις εταιρείες που λειτουργούν εκτός νομού 
Αττικής, εκδίδεται μετά από πρόταση του οικείου περι¬ 
φερειακού διευθυντή, η οποία αποστέλλεται στο Υ¬ 
πουργείο Δικαιοσύνης τρεις (3) μήνες πριν από τη λήξη 
της θητείας του διοικητικού συμβουλίου 1 . 

β) Η παράγραφος 9 του άρθρου 18 του ν. 2298/1995 
αντικαθίσταται ως εξής: 

'9. Οι Εταιρείες Προστασίας Ανηλίκων μπορούν να 
αναθέτουν σε επιμελητές ανηλίκων, εντός του κύκλου 
των καθηκόντων των τελευταίων και ύστερα από έγκριση 


του προϊσταμένου δικαστού ανηλίκων της υπηρεσίας 
επιμελητών ανηλίκων, έργα αναγόμενα στην υποβοή¬ 
θηση του σκοπού τους". 

γ) Η παρ. 11 του άρθρου 18 του ν 2298/1995 
αντικαθίσταται ως εξής: 

Ί1. Με προεδρικό διάταγμα, που εκδίδεται με πρόταση 
του Υπουργού Δικαιοσύνης, καταρτίζονται Οργανισμοί 
για τις Εταιρείες Προστασίας Ανηλίκων. Μέχρι την 
έκδοση του παραπάνω προεδρικού διατάγματος εφαρ¬ 
μόζονται οι ισχύουσες διατάξεις·. 

3. Οι αρμοδιότητες του Τμήματος Αγωγής του ιδρύ¬ 
ματος Αγωγής Ανηλίκων Αρρένων Κορυδαλλού, κατά 
τους θερινούς μήνες και για όσο χρόνο διαρκεί η παιδική 
εξοχή των τροφίμων του Ιδρύματος, ασκούνται στην 
έδρα της κατασκήνωσης στον Άγιο Ανδρέα Αττικής. 
Οι αρμοδιότητες του Τμήματος Διοίκησης-Οικονομικού, 
κατά το ίδιο χρονικό διάστημα, ασκούνται σύμφωνα με 
τις υπηρεσιακές ανάγκες, τόσο οτο Ίδρυμα Αγωγής 
Ανηλίκων στον Κορυδαλλό, όσο και στο χώρο της 
κατασκήνωσης. 

Άρθρο 14 

1. Με αποφάσεις του Υπουργού Δικαιοσύνης μπορεί 
να υπάγονται σπς διατάξεις της παρ. 2 του άρθρου 1 
του ν.δ/τος 1017/1971 (ΦΕΚ 209 Α ), "περί συστάσεως 
Ταμείου Χρηματοδοτήσεως Δικαστικών Κτιρίων" και κτί¬ 
ρια που προορίζονται για σκοπούς των Εταιρειών Προ¬ 
στασίας Αποφυλακισμένων. 

2. Στο άρθρο 15 του ν.δ/τος 1017/1971 (ΦΕΚ 209 
Α ) "περί συστάσεως Ταμείου Χρηματοδοτήσεως Δικα¬ 
στικών Κτιρίων", προστίθεται τρίτη παράγραφος, η οποία 
έχει ως εξής: 

"3. Η διάταξη του άρθρου 21 του Κανονιστικού Δια¬ 
τάγματος της 26 Ιουνίου/10 Ιουλίου 1944 (ΦΕΚ 139 Α ) 
"περί Κώδικος των νόμων περί δικών του Δημοσίου" 
ισχύει κοι ως προς το ΤΑ.Χ.Δί,Κ.". 

3. Για την αποκατάσταση σε έκτακτες και μόνο πε¬ 
ριπτώσεις βλαβών και ζημιών στα καταστήματα των 
φυλακών εν γένει, των οποίων το ύψος της απαιτού- 
μενης δαπάνης δεν υπερβαίνει το ποσό των δώδεκα 
εκατομμυρίων, οι σχετικές εργασίες θα εκτελούνται με 
ευθύνη της στεγαζόμενης υπηρεσίας. Ο Διευθυντής του 
καταστήματος ή ο νόμιμος αναπληρωτής του, ύστερα 
από σύμφωνη γνώμη του κατά την παρ. 6 του άρθρου 
5 του ν. 2298/1995 αρμοδίου εισαγγελέως, ως προς 
τη συνδρομή των κατά το πρώτο εδάφιο προϋποθέσεων, 
θα αναθέτει την εκτέλεσή τους, με πρόχειρο μειοδοτικό 
διαγωνισμό, μετά από πρόσκληση αριθμού εργοληπτών. 
Η παρακολούθηση και η παραλαβή των εργασιών θα 
γίνεται από τη διαχειριστική επιτροπή της φυλακής και 
έναν τεχνικό υπάλληλο της Διεύθυνσης Τεχνικών Υ¬ 
πηρεσιών της οικείας Νομαρχίας. Το ανωτέρω ποσό 
δύναται να αυξομειώνεται με κοινή απόφαση των Υ¬ 
πουργών Δικαιοσύνης και Περιβάλλοντος, Χωροταξίας 
και Δημόσιων Έργων. 

Άρθρο 15 

1. Η παράγραφος 1 του άρθρου 38 του ν. 2145/1993 
(ΦΕΚ 88 Α), αντικαθίσταται ως εξής: 

"1. Οι, κατά το άρθρο 11 της Συμβάοεως της Βιέννης 
του 1988 (ν.1990/1991) των Ηνωμένων Εθνών, αιτήσεις 
αλλοδαπών κρατών, υποβάλλονται με κάθε μέσο μετα- 
δόσεως, αλλά πάντως εγγράφως, απευθείας ή και μέσω 


5240 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


της ΙΝΤΕΡΠΟΛ προς το Συντονιστικό Όργανο Δίωξης 
Ναρκωτικών (Σ.Ο.Δ.Ν.), το οποίο, αφού ελέγξει τη 
νόμιμη προέλευση και το νομότυπο της αιτήσεως, α¬ 
ναφέρει αμέσως στον Εισαγγελέα Εφετών Αθηνών με 
εμπιστευτικό έγγραφό του, στο οποίο επισυνάπτει και 
αντίγραφο του τηλεγραφήματος ή τυχόν άλλου εγγρά¬ 
φου που περιέχει την αίτηση." 

2. Η παράγραφος 3 του άρθρου 38 του ν. 2145/1993 
(ΦΕΚ 88 Α') αντικαθίσταται ως εξής: 

'3. Το Συντονιστικό Όργανο Δίωξης Ναρκωτικών 
(Σ.Ο.Δ.Ν.) έχει τον έλεγχο και την ευθύνη της πραγ¬ 
ματοποιούμενης μεταφοράς καθόλη τη διάρκειά της, 
από την είσοδο μέχρι την έξοδο των ναρκωτικών από 
τη χώρα". 

3. Στο άρθρο 38 του ν. 2145/1993 (ΦΕΚ 88 Α) 
προστίθεται παράγραφος 5, η οποία έχει ως εξής: 

"5. Αιτήσεις ημεδαπών δικαστικών αρχών για τη διε¬ 
νέργεια μεταφοράς υπό έλεγχο, εκτός της ελληνικής 
επικράτειας, διαβιβάζονται μέσω του Εισαγγελέα Εφετών 
Αθηνών προς το Συντονιστικό Όργανο Δίωξης Ναρ¬ 
κωτικών. Οι ρυθμίσεις της προηγούμενης παραγράφου 
εφαρμόζονται και στην περίπτωση αυτή". 

ΚΕΦΑΛΑΙΟ ΤΡΙΤΟ 

Ολομέλεια ΑρεΙου Πάγου - Διαιτησίες 
Σχολή Δ κουτών - Ποινικές και άλλες διατάξεις 

Άρθρο 16 

1. Στο άρθρο 23 του Κώδικα Οργανισμού Δικαστηρίων 
και Κατάστασης Δικαστικών Λειτουργών (ν. 1756/1988), 
όπως αντικαταστάθηκε με τα άρθρα 5 του ν. 2172/1993 
και 2 παρ. 2 του ν. 2298/1995, επέρχονται οι ακόλουθες 
τροποποιήσεις: 

1. Η παράγραφος 1 αντικαθίσταται από τις ακόλουθες 
δύο παραγράφους: 

*1, Το δικαστήριο του ΑρεΙου Πάγου δικάζει σε τμήματα 
και σε Ολομέλεια. Κάθε τμήμα συγκροτείται οπό τον 
πρόεδρό του και τέσσερις αρεοπαγίτες. Η Ολομέλεια 
συγκροτείται από τον Πρόεδρο του ΑρεΙου Πάγου ή το 
νόμιμο αναπληρωτή του και από το ήμισι τουλάχιστον 
των λοιπών μελών του Αρείου Πάγου (πλήρης Ολομέ¬ 
λεια). 

2. Οταν η Ολομέλεια του Αρείου Πάγου δικάζει 
πολιτικές ή ποινικές υποθέσεις, αποτελείται από τον 
Πρόεδρο του Αρείου Πάγου και, εναλλάξ, κατά δικάσιμο, 
από τους αντιπροέδρους και τους αρεοπαγίτες που 
κατέχουν εκάστοτε περιττό ή άρτιο, κατά τη σειρά της 
αρχαιότητας,.,ρριθμό και συνεδριάζει νομίμως με την 
παρουσία δεκαεπτά (17) τουλάχιστο μελών (τακτική 
Ολομέλεια). Τον Πρόεδρο, όταν απουσιάζει ή κωλύεται, 
αναπληρώνει ο αρχαιότερος από τους αντιπροέδρους, 
ο οποίος κατέχει αριθμό περιττό ή άρτιο, αντίστοιχα, 
προς την καλούμενη για τη συγκεκριμένη δικάσιμο σειρά 
αρεοπαγιτών. Στην πλήρη Ολομέλεια υπάγονται: α) 
αιτήσεις αναίρεσης υπέρ του νόμου και β) αιτήσεις 
αναίρεσης που παραπέμπονται σε αυτήν για εκδίκαση 
με κοινό πρακτικό του Προέδρου και του Εισαγγελέα 
του Αρείου Πάγου ή με ομόφωνη απόφαση του δικά- 
ζοντος τμήματος ή με απόφαση της τοκτικής Ολομέ¬ 
λειας. Η παραπομπή μπορεί να γίνει για όλους ή 
ορισμένους μόνο λόγους αναίρεσης, αν πρόκειται για 
ζήτημα εξαιρετικής σημασίας. Η τακτική Ολομέλεια ο¬ 
φείλει να παραπέμψει την εκδίκαση της υπόθεσης στην 
πλήρη Ολομέλεια, αν σχηματισθεί πλειοψηφία με δια¬ 


φορά μιας μόνον ψήφου". 

2. Οι παράγραφοι 2 και 3 του ίδιου άρθρου αριθμούνται 
ως 3 και 4, ανττστοίχως, και η παράγραφος 4 καταργείται. 

3. Στην παράγραφο 5 μετά τη φράση "Στις συνεδριά¬ 
σεις της Ολομέλειας" προστίθεται η φράση "(πλήρους 
και τακτικής)". 

2. Οι διατάξεις του άρθρου 23 του ν. 1756/1988, οι 
οποίες αντικαθίστανται με την προηγούμενη παράγραφο 
του παρόντος άρθρου, εφαρμόζονται στις υποθέσεις 
που συζητούνται από τη 16η Σεπτεμβρίου 1995. 

Άρθρο 17 

Στο έβδομο βιβλίο του Κώδικα Πολιτικής Δικονομίας 
επέρχονται οι ακόλουθες τροποποιήσεις: 

1. Το άρθρο 869 αντικαθίσταται ως εξής: 

"Άρθρο 869 

1. Η συμφωνία για διαιτησία καταρτίζεται εγγράφως. 
Έγγραφη θεωρείται η συμφωνία και αν καταρτίστηκε με 
ανταλλαγή ενυπόγραφων επιστολών, τηλεγραφημάτων, 
τηλετυπημάτων ή ενυπόγραφων τηλεομοιοτύπων. Αν 
αυτοί που συνομολόγησαν τη συμφωνία εμφανιστούν 
στους διαιτητές και λάβουν ανεπιφύλακτα μέρος στη 
διαιτητική διαδικασία, ή έλλειψη εγγράφου θεραπεύεται. 

2. Η συμφωνία για διαιτησία διέπεται από τις διατάξεις 
του ουσιαστικού δικαίου για τις συμβάσεις". 

2. Οι παράγραφοι 3 έως 5 του άρθρου 871, που 
προστέθηκαν με το άρθρο 1 του ν. 1816/1988 και 
τροποποιήθηκαν με το άρθρο 9 παρ. 13 του ν. 2145/1993, 
καταργούνται, προστίθεται δε άρθρο 871 Α που έχει 
ως εξής: 

" Αρθρο 871 Α 

1. Ο ορισμός δικαστικών λειτουργών ως διαιτητών ή 
επιδιαιτητών διέπεται από τις διατάξεις των επόμενων 
παραγράφων. 

2. Δικαστικός λειτουργός μπορεί να είναι μόνο μο¬ 
ναδικός διαιτητής (μονομελής διαιτησία) ή επιδιαιτητής. 
Δεν μπορεί να ασκήσει διαιτητικά έργα ο δικαστικός 
λειτουργός που δεν έχει συμπληρώσει πενταετή του¬ 
λάχιστον συνολική δικαστική υπηρεσία. 

3. Αν η διαιτησία, κατά τη συμφωνία των μερών, 
προβλέπεται άτι θα διεξαχθεί από δικαστικό λειτουργό 
ορισμένου δικαστηρίου, αυτός είναι ο εκάστοτε εκ πε¬ 
ριτροπής καλούμενος κατά τη σειρά αρχαιότητας μεταξύ 
των υπηρέτουντων στο δικαστήριο αυτό προέδρων και 
δικαστών την ημέρα κατάθεσης της αίτησης. Το όνομα 
του δικαστικού αυτού λειτουργού γνωστοποιείται στον 
αιτούντα από τον πρόεδρο του δικαστηρίου ή από τον 
πρόεδρο του τριμελούς συμβουλίου που διευθύνει το 
δικαστήριο. 

4. Ορισμός συγκεκριμένου δικαστικού λειτουργού ως 
διαιτητή ή επιδιαιτητή, είτε ονομαστικά είτε έμμεσα, με 
κριτήριο τη θέση ή ιδιότητα που έχει ή θα έχει στο 
μέλλον, είναι άκυρος. Η ακυρότητα αυτή δεν επιδρά 
στη συμφωνία για τη διαιτησία. Στην περίπτωση αυτή 
διαιτητής ή επιδιαιτητής είναι ο κατά την προηγούμενη 
παράγραφο καλούμενος από το δικαστήριο, στο οποίο 
ο συγκεκριμένος δικαστικός" λειτουργός υπηρετούσε 
κατά την κατάρτιση της διαιτητικής συμφωνίας. 

5. Αν η διαιτησία, κατά τη συμφωνία των μερών, 
προβλέπεται ότι θα διεξαχθεί από δικαστικό λειτουργό, 
χωρίς όμως να καθορίζεται με την ίδια ή με μεταγε¬ 
νέστερη συμφωνία το δικαστήριο από το οποίο θα 

ηροέλθει, θεωρείται ότι τα μέρη απέβλεψαν στο δικα¬ 
στήριο του τόπου όπου καταρτίστηκε η συμφωνία για 
τη διαιτησία. Αν στον τόπο κατάρτισης της συμφωνίας 
λειτουργούν δικαστήρια διαφόρων δικαιοδοσιών ή βαθ¬ 
μών και δεν προκύπτει από τη συμφωνία εκείνο στο 
οποίο απέβλεψαν τα μέρη, θεωρείται ότι απέβλεψαν 
στο πολιτικό πρωτοδικείο και, αν πρόκειται για διοικητική 
διαφορά, στο διοικητικό πρωτοδικείο. 

6. Σε κάθε δικαστήριο τηρείται από τη γραμματεία 
ιδιαίτερο βιβλίο, στο οποίο καταχωρίζονται για καθεμία 
από τις διαιτησίες και σε χωριστή στήλη, τα ονοματε¬ 
πώνυμα των διαδίκων, καθώς και του μοναδικού διαιτητή 
ή επιδιαιτητή, οι χρονολογίες έκδοσης της απόφασης 
και της κατάθεσής της, καθώς και ο αριθμός της. 

7. Ο κατά τις προηγούμενες διατάξεις καλούμενος 
δικαστικός λειτουργός υποχρεούται να διεξαγάγει τη 
διαιτησία η οποία αποτελεί μέρος των δικαστικών του 
καθηκόντων. Σε περίπτωση νόμιμου κωλύματος ή λόγου 
εξαίρεσης καλείται ο κατά σειράν επόμενος. Μεταγε¬ 
νέστερη μεταβολή στην υπηρεσιακή κατάσταση του 
δικαστικού λειτουργού δεν επιδρά στην ιδιότητά του 
ως μοναδικού διαιτητή ή επιδιαιτητή. 

8. Οι διατάξεις των προηγούμενων παραγράφων ε¬ 
φαρμόζονται ανάλογα και όταν με τη συμφωνία των 
μερών προβλέπεται ότι ο διαιτητής ή ο επιδιαιτητής θα 
είναι εισαγγελικός λειτουργάς". 

3. Το τελευταίο εδάφιο της παραγράφου 2 του άρθρου 
882, όπως αντικαταστάθηκε με το άρθρο 2 του ν. 
1816/1988 και την παράγραφο 17 ταυ άρθρου 9 του ν. 
2145/1993, αντικαθίσταται ως εξής: 

Άν ο επιδιαιτητής είναι δικαστικός λειτουργός, η 
αμοιβή του ρυθμίζεται από το άρθρο 882 Α και οι 
διαιτητές λαμβάνουν συνολικώς τα δύο τρίτα της κατά 
την παρούσα παράγραφο αμοιβής. Το ποσό της αμοιβής 
κατά διαιτητή ή επιδιαιτητή που δεν έχει την ιδιότητα 
δικαστικού λειτουργού δεν μπορεί να υπερβαίνει τα 
δεκαπέντε εκατομμύρια (15.000.000) δραχμές εκτός αν 
η διαιτησία είναι διεθνής". 

4. Τα δύο πρώτα εδάφια της παρ. 7 του άρθρου 882, 
όπως ανηκαταστάθηκε με το άρθρο 2 του ν. 1816/1988 
και την παρ. 18 του άρθρου 9 του ν. 2145/1993 
αντικαθίστανται από τις ακόλουθες διατάξεις: 

"7. Στους διαιτητές και στον επιδιαιτητή, εάν δεν έχει 
ιδιότητα δικαστικού λειτουργού, καταβάλλεται ποσοστό 
ίσο με το ογδόντα τοις εκατό (80%) της αμοιβής τους. 
Το υπόλοιπο είκοσι τοις εκατό (20%) καταβάλλεται 
συγχρόνως στο Ταμείο Χρηματοδοτήσεως Δικαστικών 
Κτιρίων (ΤΑ.Χ.Δί.Κ.). Εάν το αντικείμενο της διαφοράς 
είναι αποτιμητό σε χρήμα, η καταβολή του κατά το 
προηγούμενο εδάφιο ποσοστού είναι προϋπόθεση για 
την κατά το άρθρο 893 κατάθεση της διαιτητικής α- 
ποφάσεως και την περιαφή του τύπου της εκτελέσεως'. 

5. Μετά το άρθρο 882 προστίθεται άρθρο 882 Α, που 
έχει ως εξής: 

"Αρθρο 882 Α 

1. Η αμοιβή δικαστικού ή εισαγγελικού λειτουργού ως 
μοναδικού διαιτητή ή ως επιδιαιτητή, κατανεμόμενη κατά 
τα οριζόμενα στην παράγραφο 2, δεν μπορεί να υπερ¬ 
βαίνει το πέντε τοις εκατό (5%) επί της μέχρι 2.000.000 
δραχμών αξίας του αντικειμένου της διαφοράς, όπως 
αυτή προσδιορίζεται σύμφωνα με τα άρθρα 8 έως 11, 
το τέσσερα τοις εκατό (4%) επί του επιπλέον και μέχρι 
5.000.000 δραχμών τμήματος της αξίας αυτής, το τρία 
τοις εκατό (3%) επί του περαιτέρω και μέχρι 10.000.000 


δραχμών τμήματος αυτής, το δύο τοις εκατό (2%) επί 
του επιπλέον και μέχρι 50.000.000 δραχμών τμήματος 
αυτής και το ένα τοις εκατό (1%) επί του περαιτέρω 
τμήματος της αξίας, ούτε μπορεί να είναι ανώτερη των 
15.000.000 δραχμών και επί διεθνών διαιτησιών των 
20.000.000 δραχμών. Αν το αντικείμενο της διαφοράς 
δεν είναι αποτιμητό αε χρήμα, η αμοιβή του δικαστικού 
λειτουργού καθορίζεται από αυτόν, όχι όμως άνω του 
ορίου των 10.000.000 δραχμών. Στην περίπτωση αυτή, 
καθώς και όταν ο καθορισμός της αμοιβής στηρίζεται 
σε αποτίμηση του αντικειμένου της διαφοράς από το 
διαιτητή ή επιδιαιτητή, εφαρμόζονται οι διατάξεις της 
παραγράφου 6 του προηγούμενου άρθρου 882. Το ποσό 
της αμοιβής διπλασιάζεται αν ο δικαστικός λειτουργός 
έχει βαθμό προέδρου εφετών, εφέτη, εισαγγελέα ή 
αντεισαγγελέα εφετών, Παρέδρου του Συμβουλίου της 
Επικράτειας ή του Ελεγκτικού Συνεδρίου και τριπλα¬ 
σιάζεται αν έχει βαθμό Αρεοπαγίτη ή Συμβούλου του 
Συμβουλίου της Επικράτειας ή του Ελεγκπκού Συνεδρίου 
και άνω, δεν μπορεί όμως να υπερβεί τα δεκαπέντε 
εκατομμύρια (15.000.000) δραχμές και προκειμένου περί 
διεθνών διαιτησιών τα είκοσι εκατομμύρια (20.000.000) 
δραχμές. 

2. Από το ποσό της αμοιβής ο δικαστικός λειτουργός 
λαμβάνει ποσοστό 35%, 25%. καταβάλλεται συγχρόνως 
σε ειδικό λογαριασμό του Ταμείου Χρηματοδότησης 
Δικαστικών Κτιρίων (ΤΑ.Χ.ΔΙ.Κ.), το δε υπόλοιπο 40% 
κατατίθεται σε έντοκο λογαριασμό και περιέρχεται σε 
κοινό ταμείο παυ τηρείται από τον οικείο πρόεδρο ή 
εισαγγελέα, ο οποίος τον Ιανουάριο κάθε τρίτου έτους 
κατανέμει το σύνολο των ποσών και των τόκων των 
δύο προηγούμενων ετών σε όλους τους δικαστές ή 
τους εισαγγελείς που υπηρετούν στο δικαστήριο ή στην 
εισαγγελία, κατά το χρόνο της κατανομής. Εάν το 
αντικείμενο της διαφοράς είναι αποτιμητό σε χρήμα, η 
καταβολή των κατά το προηγούμενο εδάφιο ποσοστών 
είναι προϋπόθεση για την κατά το άρθρο 893 κατάθεση 
της διαιτητικής αποφάσεως και την περιαφή του τύπου 
της εκτελέσεως. Στην κατά την παρούσα παράγραφο 
διανομή μετέχουν και όσοι δεν έχουν συμπληρώσει την 
κατά το άρθρο 871 Α. παρ. 2. εδάφιο β', πενταετία. Η 
πρώτη κατανομή μετά την έναρξη ισχύος του παρόντος 
θα γίνει τον Ιανουάριο του 1998. 

3. Οι διατάξεις των παραγράφων 1, 3. 4, 5 και 7 
εδάφιο 3 του προηγούμενου άρθρου 882, εκτός από 
τη διάταξη του εδαφίου β' της παραγράφου 4, εφαρ¬ 
μόζονται αναλόγως και στη διαιτητική αμοιβή διχαστικών 
λειτουργών". 

6. α. Οι διατάξεις των τριών πρώτων εδαφίων της 
παρ. 1 του άρθρου 6 του ν. 1816/1988 αντικαθίστανται 
ως εξής: 

'ν,,,Αν μοναδικός διαιτητής - επιδιαιτητής είναι δικα¬ 
στικός" λειτουργός ως γραμματέας προσλαμβάνεται δι¬ 
καστικός υπάλληλος. Σε περίπτωση διέθνούς διαιτησίας 
ως γραμματέας μπορεί να προσληφθεί άλλο πρόσωπο 
αν η σύνθεση της διαιτησίας επιβάλλει ειδικές γνώσεις. 
Σε κάθε περίπτωση κατά την οποία για καθήκοντα 
γραμματέως προσλαμβάνεται δικαστικός υπάλληλος, ε¬ 
φαρμόζονται ανάλογα οι διατάξεις του άρθρου 871 Α 
παρ. 3 έως 7 τού Κώδικα Πολιτικής Δικονομίας. Η 
αμοιβή του δικαστικού υπαλλήλου που εκτελεί χρέη 
γραμματέα περιλαμβάνεται στα έξοδα διεξαγωγής της 
διαιτησίας και είναι το 15% της αμοιβής του μοναδικού 
διαιτητή ή του επιδιαιτητή". 

β. Το όνομα του γραμματέα της διαιτησίας γνωστό- 

ποιείται στον αιτούντα και στο Ταμείο Αρωγής Υπαλ¬ 
λήλων αρμοδιότητας Υπουργείου Δικαιοσύνης από τον 
Πρόεδρο του Δικαστηρίου ή από τον Πρόεδρο του 
Τριμελούς Συμβουλίου που διευθύνει το Δικαστήριο. Οι 
διατάξεις σχετικά με το ύψος και την κατανομή της 
αμοιβής του γραμματέα της διαιτησίας εφαρμόζονται 
και στις περιπτώσεις διαιτησιών της παρ. 3 του άρθρου 
18 αυτού του νόμου. Οσοι δικαστικοί υπάλληλοι έχουν 
ορισθεί γραμματείς διαιτησίας από τη δημοσίευση του 
ν. 1816/1988 και εξής δεν έχουν δικαίωμα να οριστούν 
γραμματείς διαιτησίας εκ νέου αν δεν παρέλθει πε¬ 
νταετία από την ημέρα του τελευταίου διορισμού τους. 

Άρθρο 18 

1 °ι διατάξεις του άρθρου 871 Α, που προστίθεται 
στον Κώδικα Πολιτικής Δικονομίας με τον παρόντα 
νόμο, καταλαμβάνουν και πς συμφωνίες για διαιτησία 
από δικαστικούς λειτουργούς, οι οποίες είχαν συνομο- 
λογηθεί πριν από την έναρξη της ισχύος του, εκτός 
αν έχει ήδη αρχίσει η διεξαγωγή της διαιτησίας. 

2. Οι διατάξεις του άρθρου 882 Α του Κώδικα Πολιτικής 
Δικονομίας, που προστίθεται με τον παρόντα νόμο, 
εφαρμόζονται και στις διαιτησίες που διεξάγονται ήδη 
με σιμμετοχή δικαστικών λειτουργών, εκτός αν η αμοιβή 
έχει εξοφληθεί έως την 5η Μαίου 1995. Αν η αμοιβή 
έχει εν μέρει μόνο καταβληθεί έως την έναρξη ισχύος 
του παρόντος νόμου, ο δικαστικός λειτουργός, που 
διεξάγει τη διαιτησία, δικαιούται προσωπικά το υπόλοιπο 
της αμοιβής, εφόσον με την καταβολή ταυ η συνολική 
αμοιβή δεν θα υπερβαίνει τα δεκαπέντε (15) εκατομμύρια 
(15.000.000) δραχμές και επί διεθνούς διαιτησίας τα 
είκοσι εκατομμύρια (20.000.000) δραχμές. Κατά τα λοιπά 
εφαρμόζονται οι ως άνω διατάξεις. 

3. Οι διατάξεις του άρθρου 871 Α του Κώδικα Πολιτικής 
Δικονομίας, που προστέθηκε με τον παρόντα νόμο, δεν 
εφαρμόζονται ως προς την επιλογή του προσώπου του 
διαιτητή ή επιδιαιτητή στις διαιτησίες που αφορούν 
διαφορές από διεθνείς συναλλαγές μεταξύ του Ελλη¬ 
νικού Δημοσίου ή νομικού προσώπου δημοσίου δικαίου 
ή νομικού προσώπου του δημόσιου τομέα και τρίτου ή 
από τη νομοθεσία για τις επενδύσεις κεφαλαίων εισα- 
γόμενων στην Ελλάδα ή από συμβάσεις που έχουν 
κυρωθεί με νόμο, εφόσον σε κάθε περίπτωση το ένα 
των μερών είναι το Δημόσιο ή τα ανωτέρω αναφερόμενα 
νομικά πρόσωπα. Δεν επιτρέπεται όμως ο ορισμός ως 
διαιτητή ή επιδιαιτητή του ίδιου δικαστικού λειτουργού 
Πριν από την πάροδο τριετίας από την περάτωση 
τέτοιας διαιτησίας στην οποία συμμετείχε. Οι διατάξεις * 
του άρθρου 882 Α του Κώδικα Πολιτικής Δικονομίας, 
για το ύψος και την κατανομή της αμοιβής, εφαρμόζονται* 
και σπς περιπτώσεις αυτές χωρίς παρέκκλιση. 

4. Η διάταξή του πρώτου εδαφίου της παραγράφου 

2 του άρθρου 6 τού ν. 1816/1988 αντικαθίσταται ως 
εξής: ; -"ν'. 

■2. Οι διατάξεις των άρθρων 871 Α και 882 Α του 
Κώδικα Πολιτικής Δικονομίας, καθώς και οι διατάξεις 
των προηγούμενων παραγράφων του παρόντος άρθρου 
εφαρμόζονται αναλόγως και στο κύριο προσωπικό του 
Νομικού Συμβουλίου του Κράτους. Το Ελληνικό Δημόσιο 
όμως, τα νομικά πρόσωπά οσίου δικαίου - και τα 
νομικά πρόσωπα του. δημόσιου τομέα μπορούν να ορί¬ 
ζουν τά μέλη του Νομικού Συμβουλίου του Κράτους και 
ως διαιτητές, σε κάθε περίπτωση, κατά παρέκκλιση από 
τη διάταξη του άρθρου 871 Α παρ. 2 εδάφιο α". 


5. Το άρθρο 4 του ν. 1816/1988, όπως ισχύει αντι¬ 
καθίσταται ως εξής: 

"Αρθρο 4 

1. Τα ποσά που καταβάλλονται στον κατά το άρθρο 
882 Α παρ. 2 του Κώδικα Πολιτικής Δικονομίας ειδικά 
λογαριασμό τουΤΑ.Χ ΔΙ.Κ. διατίθενται: α) για την παροχή 
έκτακτης χρηματικής ενίσχυσης σε δικαστικούς λει¬ 
τουργούς ή στις οικογένειές τους σε περίπτωση θανάτου 
του δικαστικού λειτουργού ή προστατευόμενου μέλους 
της οικογένειάς του και για την αντιμετώπιση ασθένειας 
ή ατυχήματος των ανωτέρω, κατά το μέρος που οι 
σχετικές δαπάνες δεν καλύπτονται από το Δημόσιο ή 
από φορέα υποχρεωτικής ασφάλισης, β) για την ίδρυση 
και λειτουργία εντευκτηρίων δικαστικών λειτουργών, γ) 
για την έκδοαη και διάθεση στους δικαστικούς λειτουρ¬ 
γούς κωδίκων ή κωδικοποιήσεων νομοθεσίας, καθώς 
και για την έκδοση δοκίμων επιστημονικών μελετών 
από δικαστικούς λειτουργούς που αφορούν σε νομικά 
θέματα ή την οργάνωση και λειτουργία της δικαιοσύνης, 
δ) για την ενίσχυση των βιβλιοθηκών των δικαστηρίων 
με νομικά βοηθήματα και ε) για τους κυρίους σκοπούς 
του ΤΑ.Χ.ΔΙ.Κ.. 

2. Η διαχείριση του λογαριασμού γίνεται από επιτροπή 
η οποία αποτελείται από τον Πρόεδρο του ΤΑ.Χ.ΔΙ.Κ., 
ως πρόεδρο, τους αρχαιότερους αντιπροέδρους του 
Συμβουλίου της Επικράτειας, του Αρείου Πάγου και του 
Ελεγκτικού Συνεδρίου, με αναπληρωτές οριζόμενους 
από τους προέδρους των αντίστοιχων δικαστηρίων και 
από έναν κοινό εκπρόσωπο των δικαστικών ενώσεων, 
οριζόμενο με τον αναπληρωτή του από τους προέδρους 
των ενώσεων που αποφασίζουν κατά πλειοψηφία για 
χρονικό διάστημα δύο (2) ετών. Αν ο εκπρόσωπος 
αυτός δεν οριστεί μέσα σε ένα (1) μήνα από σχετική 
έγγραφη πρόσκληση που απευθύνεται στις ενώσεις από 
τον Πρόεδρο του ΤΑ,Χ,ΔΙ.Κ., ως εκπρόσωπος των 
ενώσεων καλείται ο Πρόεδρος της Ένωσης Ελλήνων 
Δικαστών και Εισαγγελέων, με το νόμιμο αναπληρωτή 
του για το ίδιο χρονικό διάστημα. Η επιτροπή συγκρο¬ 
τείται με απόφαση του Υπουργού Δικαιοσύνης. Βρίσκεται 
σε απαρτία αν παρίστανται τρία (3) τουλάχιστον μέλη 
της και αποφασίζει κατ απόλυτη πλειοψηφία των πα¬ 
ρόντων μελών. Η επιτροπή αυτή αποφασίζει για τη 
χορήγηση των κατά την προηγούμενη παράγραφο πα¬ 
ροχών. Με απόφαση του Υπουργού Δικαιοσύνης δύναται 
να καθορίζονται η διαδικασία και οι ειδικότερες προϋ¬ 
ποθέσεις για πς ανωτέρω παροχές". 

6. Διατάξεις νόμων που ρυθμίζουν την ανάθεση διαι¬ 
τησιών σε δικαστικούς λειτουργούς κατά τρόπο διάφορο 
από αυτόν που προβλέπεται στο άρθρο 871 Α καταρ- 
γούνται, εκτός αν ορίζεται διαφορεπκά στον παρόντα 
νόμο. 

Άρθρο 18 

Διατάξεις Πολιτικής Δικονομίας 
Επιτροπές Κωδικοποιήσεων 

1 Η παράγραφος 1 του άρθρου 740 του Κώδικα 
Πολιτικής Δικονομίας αντικαθίσταται ως εξής: 

"1. Στην αρμοδιότητα των μονομελών πρωτοδικείων 
υπάγονται « υποθέσεις που αναφέρονται στο άρθρο 
739, εκτός από: α) εκείνες που αφορούν την υιοθεσία, 
την κήρυξη προσώπου σε κατάσταση δικαστικής απα¬ 
γόρευσης ή δικαστικής αντίληψης και τη νομιμοποίηση 

τέκνου που γεννήθηκε χωρίς γάμο των γονέων του, οι 
οποίες υπάγονται στην αρμοδιότητα των πολυμελών 
πρωτοδικείων, β) εκείνες που από το νόμο υπάγονται 
στην αρμοδιότητα των ειρηνοδικείων." 

2. Στις διατάξεις των άρθρων 938 παρ. 3, 959 παρ. 
3, 1000 εδάφιο α' του Κώδικα Πολιτικής Δικονομίας, 
όπως αυτές ισχύουν μετά το ν. 2298/1995, η προθεσμία 
των οκτώ (8) εργάσιμων ημερών περιορίζεται σε πέντε 
(5) εργάσιμες ημέρες. 

3 Το δεύτερο εδάφιο της παραγράφου 1 του άρθρου 
19 του ν. 2298/1995 αντικαθίσταται ως εξής: 

"Κατά την κωδικοποίηση η Επιτροπή μπορεί να αλλάξει 
την αρίθμηση των άρθρων των άνω νομοθετημάτων, να 
μεταφέρει στη δημοτική γλώσσα το κείμενο διατάξεων 
που έχουν διατυπωθεί στην καθαρεύουσα, καθώς και 
να επιφέρει τις απαραίτητες φραστικές μεταβολές, ώστε, 
χωρίς μεταβολή του περιεχομένου του, να αποδοθεί το 
όλο κείμενο σε ενιαίο γλωσσικό ύφος." 

4. Σε επιτροπές ή ομάδες εργασίας για τη σύνταξη 
κωδίκων ή κωδικοποίηση διατάξεων ή για την εκτέλεση 
άλλης νομοπαρασκευαστικής εργασίας, στις οποίες με¬ 
τέχουν δικαστικοί λειτουργοί και καθηγητές ανώτατων 
εκπαιδευτικών ιδρυμάτων, η προεδρία ανατίθεται σε 
δικαστικό λειτουργό, εφόσον έχει βαθμό τουλάχιστον 
αρεοπαγίτη ή εξομοιούμενο προς αυτόν, σύμφωνα με 
την παράγραφο 2 του άρθρου 55 του ν. 1756/1988. 

Άρθρο 20 

Διατάξεις Ποινικού Κώδικα και 
Κώδικα Ποινικής Δικονομίας 

1. Στο τέλος της παραγράφου 1 του άρθρου 349 του 
Κώδικα Ποινικής Δικονομίας, όπως τροποποιήθηκε με 
την παράγραφο 4 του άρθρου 6 του ν. 1653/1986, 
προστίθεται εδάφιο, που έχει ως εξής: 

Άν ο κατηγορούμενος ή ένας τουλάχιστον από τους 
περισσότερους κατηγορούμενους, κρατείται προσωρινά 
και η αναβολή σύμφωνα με τα προηγούμενα εδάφια 
έχει ως συνέπεια ότι η εκδίκαση της υπόθεσης θα γίνει 
σε δικάσιμο μεταγενέστερη από τη συμπλήρωση του 
ανώτατου ορίου προσωπικής κράτησης, η δίκη μπορεί 
να αναβληθεί τότε μόνον, όταν το δικαστήριο με ειδική 
και εμπεριστατωμένη αιτιολογία κρίνει ότι υπάρχει λόγος 
που καθιστά απολύτως αδύνατη τη διεξαγωγή της". 

2. Η παρ. 2 του άρθρου 122 του ν. 1165/1918, όπως 
ισχύει σήμερα αντικαθίσταται ως εξής: 

"2. Εάν ο κατηγορούμενος δεν συνελήφθη επ’ αυτό¬ 
φωρα) ή για οποιονδήπατε άλλο λόγο δεν έγινε δυνατή 
η άμεση εισαγωγή της υποθέσεως στο ακροατήριο, ο 
Εισαγγελέας, εκτιμώντας τη σοβαρότητα της υποθέ¬ 
σεως, παραγγέλει σε προανακρπτκό υπάλληλο τη διε¬ 
νέργεια προανακρίσεως ή σε τακτικό ανακριτή τη διε¬ 
νέργεια τακτικής ανακρίσεως κατά τα άρθρα 243 επ. 
και 246 επ. του Κώδικα Ποινικής Δικονομίας". 

3. Η παρ. 3 του άρθρου 74 του Ποινικού Κώδικα 
αντικαθίσταται ως εξής: 

"3. Οι αλλοδαποί που απελάθηκαν με αυτόν τον τρόπο 
μπορούν να επιστρέφουν στη χώρα με απόφαση του 
Υπουργού Δικαιοσύνης αφού περάσει μία τριετία από 
την απέλαση και για ορισμένο χρονικό διάστημα το 
οποίο δύναται να παρατείνεται." 

4. Η παρ. 3 του άρθρου 99 του Ποινικού Κώδικα 
αντικαθίσταται ως εξής: 

"3. Ο απελαθείς αλλοδαπός, του οποίου έχει ανασταλεί 
η ποινή κατά τα ανωτέρω, μπορεί να επιστρέφει στη 


χώρα με απόφαοη του Υπουργού Δικαιοσύνης αφού 
περάσει πενταετία από την απέλαση και για ορισμένο 
χρονικό διάστημα, το οποίο δύναται να παρατείνεται". 

5. α. Το άρθρο 286 του Ποινικού Κώδικα αντικαθίσταται 
ως εξής: 

"Άρθρο 286 

1. Όποιος κατά την εκπόνηση μελέτης ή τη διεύθυνση 
ή την εκτέλεση οικοδομικού ή άλλου ανάλογου έργου 
ή μιας κατεδάφισης, με πρόθεση ή από αμέλεια ενεργεί 
παρά τους κοινώς αναγνωρισμένους τεχνικούς κανόνες 
και έτσι προξενεί κίνδυνο για τη ζωή ή την υγεία 
ανθρώπου, τιμωρείται με φυλάκιση μέχρι δύο (2) ετών. 

2. Η παραγραφή της άνω πράξεως αρχίζει από την 
ημέρα της επέλευσης του αποτελέσματος της παρα¬ 
βίασης." 

β. Στο τέλος των άρθρων 17 και 112 του Ποινικού 
Κώδικα προστίθενται οι λέξεις "εκτός αν ορίζεται άλλως". 

Άρθρο 21 

1. α. Σε περίπτωση εγκλήματος του άρθρου 5 του ν. 
1729/1987, όπως ισχύει, ως και σε περίπτωση εγκλή¬ 
ματος που φέρεται ότι τελέστηκε για να διευκολυνθεί 
η χρήση ναρκωτικών ουσιών, εφόσον τα εγκλήματα 
αυτά έχουν τελεσθεί από πρόσωπο που απέκτησε την 
έξη της χρήσεως ναρκωτικών ουσιών και δεν μπορεί 
να την αποβάλει με τις δικές του δυνάμεις, ο εισαγγελέας 
πλημμελειοδικών εκτιμώντας τις ειδικές κατά περίπτωση 
περιστάσεις και με την επιφύλαξη της τελευταίας πε¬ 
ριόδου αυτού του εδαφίου, δύναται με αιτιολογημένη 
διάταξή του και με έγκριση του εισαγγελέα εφετών να 
αναβάλει για ορισμένο χρόνο, που μπορεί να παρατεί- 
νεται, την άσκηση ποινικής δίωξης, αν λαμβάνει γνώση 
από έκθεση ή και εκθέσεις του διευθυντή εγκεκριμένου 
κατά νόμο θεραπευτικού προγράμματος ψυχικής απε¬ 
ξάρτησης, ότι ο δράστης έχει προσέλθει οικειοθελώς 
και υποβάλλεται ανελλιπώς και συστηματικά στην από 
τις κείμενες διατάξεις επιβαλλόμενη θεραπεία. Αν ο 
δράστης ολοκληρώσει με επιτυχία το θεραπευτικό πρό¬ 
γραμμα σύμφωνα με έγγραφη βεβαίωση και έκθεση του 
διευθυντή του προγράμματος, ο εισαγγελέας πλημμε- 
λέιοδικών, με αιτιολογημένη διάταξή του και με έγκριση 
του εισαγγελέα εφετών, μπορεί να απόσχει οριστικά 
από την ποινική δίωξη. Τα στοιχεία που αναφέρονται 
στις παραπάνω εκθέσεις του διευθυντή θεραπευτικού 
προγράμματος είναι απόρρητα και απαγορεύεται η α¬ 
νακοίνωσή τους σε οποιονδήποτε άλλον εκτός από 
τον ίδιο το χρήστη ναρκωτικών που υποβλήθηκε σε 
θεραπεία, επί ανηλίκου δε στον έχοντα την επιμέλεια. 
Τα παραπάνω δεν εφαρμόζονται για εγκλήματα που 
στρέφονται κατά της ζωής, της προσωπικής ελευθερίας, 
της σωματικής ακεραιότητας, καθώς και για τα εγκλήματα 
των άρθρων 336, 374 εδ. α' και β' Και 380 του Ποινικού 
Κώδικα και του άρθρου 2 του παρόντος νόμου, όπου δε 
στην παράγραφο αυτή αναφέρονται εγκλήματα του παρόντος 
εδαφίου α', νοείται πάντα ως ισχύουσα και η ανωτέρω 
εξόρεση από την εφαρμογή του. Το ευεργέτημα του πα¬ 
ρόντος εδαφίου παρέχεται μία μόνο φορά. 

β. Κατά τη διάρκεια της θεραπευτικής αγωγής χο¬ 
ρηγείται αναβολή στράτευσης, που διακόπτεται ύστερα 
από γραπτή βεβαίωση του διευθυντή του θεραπευτικού 
προγράμματος ότι ολοκληρώθηκε ή διακόπηκε η θερα¬ 
πευτική αγωγή. Οι διατάξεις της προηγούμενης περιόδου 

εφαρμόζονται και επί των ήδη ανυποτάκτων. Η υποβολή 
σε θεραπευτική αγωγή εγκεκριμένου κατά νόμο θερα¬ 
πευτικού προγράμματος ψυχικής απεξάρτησης αποτελεί 
σημαντικό αίτιο αναβολής της δίκης, κατά την έννοια 
του άρθρου 349 του Κώδικα Ποινικής Δικονομίας. Κατά 
τη διάρκεια της θεραπευτικής αυτής αγωγής αναστέλ¬ 
λεται η παραγραφή οποιοσδήποτε εγκλήματος του θε- 
ραπευομένου. Ως χρόνος θεραπευτικού προγράμματος 
μπορεί να θεωρηθεί συνολικά ή κατά ένα μέρος και ο 
εγκεκριμένος από τον επιστημονικό διευθυντή του οι¬ 
κείου προγράμματος κοινωνικής επανένταξης. Κατά τη 
διάρκεια της θεραπευτικής αγωγής στο εγκεκριμένο 
θεραπευτικό πρόγραμμα ψυχικής απεξάρτησης δεν ε¬ 
πιτρέπεται η σύλληψη και παραπομπή σε δίκη για λι¬ 
ποταξία και τα συναφή προς αυτήν εγκλήματα, ως και 
για τα λοιπά εγκλήματα κατά της στρατιωτικής υπο- 
χρεώσεως των άρθρων 32-45 του Σ.Π.Κ. (ν. 2287/1995 
ΦΕΚ 20 Α). 

γ. Η βεβαίωση αποθεραπείας, που εκδίδεται από τα 
εγκεκριμένα κατά νόμο θεραπευτικά προγράμματα ψυ¬ 
χικής απεξάρτησης, αποτελεί πλήρη απόδειξη για κάθε 
νόμιμη χρήση. Απαγορεύεται σε οποιονδήποτε, εκτός 
από εκπρόσωπο της δικαστικής αρχής, να εισέλθει 
στους χώρους των παραπάνω θεραπευτικών προγραμ¬ 
μάτων ψυχικής απεξάρτησης, χωρίς γραπτή άδεια του 
διευθυντή του. 

δ. Ο χρόνος παραμονής στο εγκεκριμένο κατά νόμο 
θεραπευτικό πρόγραμμα ψυχικής απεξάρτησης θεωρείται 
ως χρόνος έκτισης ποινής. Ύστερα από τη συμπλήρωση 
του θεραπευτικού προγράμματος με επιτυχία, το Δικα¬ 
στικό Συμβούλιο του'τόπου εκτέλεσης της ποινής μπορεί 
να διατάξει την απόλυση υπό όρους ανεξάρτητα από 
το ύψος της ποινής που έχει εκτιθεί, εφόσον πρόκειται 
για εγκλήματα του εδαφίου α'. Με βούλευμα του Συμ¬ 
βουλίου Εφετών, μετά από πρόταση του αρμόδιου ει¬ 
σαγγελέα, μπορεί να διαταχθεϊ η σύλληψη και παραπομπή 
σε δίκη ατόμου που υποβάλλεται σε θεραπευτική αγωγή 
στα παραπάνω προγράμματα, αν υπάρχουν επαρκείς 
ενδείξεις ότι έχει διαπράξει κακούργημα του άρθρου 5 
του ν. 1729/1987, όπως ισχύει, με διεθνείς διασυνδέσεις, 
ή κακούργημα που αφορά μεγάλη ποσότητα ναρκωτικών 
ή οποιοδήποτε έγκλημα μη περιλαμβανόμενο στο εδάφιο 
α', Στις περιπτώσεις αυτές δεν εφαρμόζονται οι δια¬ 
τάξεις της δεύτερης περιόδου του εδαφίου β' και της 
πρώτης περιόδου αυτού του εδαφίου. Μετά τήν ολο¬ 
κλήρωση του θεραπευτικού προγράμματος που πιστο¬ 
ποιείται εγγράφως από τον επιστημονικό διευθυντή του 
οικείου προγράμματος, μπορεί ο ενδιαφερόμενος ή ο 
αρμόδιος εισαγγελέας να ζητήσει από το Συμβούλιο 
Πλημμελειοδικών να μην εγγράφονται σε απόσπασμα 
ή αντίγραφο φύλλου Ποινικού Μητρώου αποφάσεις ή 
βουλεύματα για εγκλήματα σχετικά με τα ναρκωτικά ή 
κατά της ιδιοκτησίας και περιουσίας του Ποινικού Κώδικα, 
όπως αυτά καθορίζονται στο εδάφιο α\ εκτός από 
εκείνα που προορίζονται αποκλειστικώς για χρήση του 
δικαστηρίου. Το ευεργέτημα της προηγούμενης περιό¬ 
δου επεκτείνεται και & αυτούς που ολοκλήρωσαν το 
θεραπευτικό πρόγραμμα πριν από την ψήφιση των 
διατάξεων αυτών, 

ε. Ανεξαρτήτως των όρων των διατάξεων του ΣΤ 
Κεφαλαίου τόυ Γενικού Μέρους του Ποινικού Κώδικα, 
αν Κάποιος ολοκλήρωσε με επιτυχία το εγκεκριμένο 
κατά νόμο θεραπευτικό πρόγραμμα ψυχικής απεξάρτη¬ 
σης και καταδικαστεί για εγκλήματα από αυτά που 
προσδιορίζονται στο εδάφιο α', που έχουν σχέση με 


το πάθος της τοξικομανίας και τα οποία τελέστηκαν 
πριν την εισαγωγή του στο θεραπευτικό πρόγραμμα, η 
εκτέλεση της ποινής αναστέλλεται υποχρεωτικά για 
ορισμένο χρονικό διάστημα που δεν μπορεί να είναι 
κατώτερο από τρία (3) και ανώτερο από έξι (6) χρόνια 
υπό τους οριζόμενους από το δικαστήριο όρους που 
πρέπει να σχετίζονται με τη διαπίστωση της διατήρησης 
της απεξάρτησης. Μοναδική απόδειξη της αποθερα¬ 
πείας είναι η βεβαίωση που εκδίδεται από το εγκεκριμένο 
κατά νόμο θεραπευτικό πρόγραμμα ψυχικής απεξάρτη¬ 
σης. Οσοι έχουν καταδικαστεί και εκτίουν την ποινή 
τους μπορούν να υποβάλλουν στο Δικαστήριο που 
εξέδωσε την απόφαση σχετική αίτηση. Η παραπάνω 
αναστολή ανακαλείται μόνο αν δεν τηρηθούν οι όροι 
που ορίζει η απόφαση. 

στ. Ο αρμόδιος εισαγγελέας δύναται να αναστέλλει 
με διάταξή του την ισχύ εντάλματος σύλληψης προ¬ 
σώπου, που παρακολουθεί εγκεκριμένο πρόγραμμα ψυ¬ 
χικής απεξάρτησης, εφόσον το ένταλμα αυτό αφορά 
πράξη που περιλαμβάνεται στο εδάφιο α' αυτής της 
παραγράφου και φέρεται ότι τελέστηκε πριν από την 
εισαγωγή του διωκόμενου στο παραπάνω πρόγραμμα. 
Εάν έχει διατηρηθεί η ισχύς του με σύμφωνη γνώμη 
του Προέδρου Εφετών ή με βούλευμα, για την αναστολή 
απαιτείται απόφαση του Συμβουλίου ενώπιον του οποίου 
εκκρεμεί η κατηγορία. 

ζ. Οποιος έχει βεβαίωση ολοκλήρωσης με επιτυχία 
εγκεκριμένου κατά νόμο θεραπευτικού προγράμματος 
ψυχικής απεξάρτησης, θεωρείται ότι κατά την εισαγωγή 
του για θεραπεία είχε αποκτήσει την έξη της χρήσης 
ναρκωτικών ουσιών. 

η. Εάν σε κατάστημα φυλακών εφαρμόζεται εγκεκρι¬ 
μένο συμβουλευτικό πρόγραμμα, κρατούμενος χρήστης 
ναρκωτικών ουσιών, ο οποίος το παρακολουθεί πλήρως 
δεν μετάγεται σε άλλο κατάστημα για όσο χρόνο διαρκεί 
η συστηματική παρακολούθηση, εκτός αν παραγγελθεί 
η μεταγωγή του για λόγους τάξης ή δικαστικούς, οπότε 
επαναμετάγεται μετά την έκλειψη αυτής της αιτίας. Σε 
περίπτωση μεταγωγής για "λόγους τάξης" (άρθρο 77 
παρ. 2 και 79 του ν. 1851/1989} προτιμάται κατάστημα 
όπου αναπτύσσεται εγκεκριμένο συμβουλευτικό πρό¬ 
γραμμα, εκτός αν επιβάλλεται η μεταγωγή για σοβαρούς 
λόγους σε άλλο. Όποιος κρατούμενος χρήστης ναρ¬ 
κωτικών ουσιών επιθυμεί να παρακολουθήσει εκτελού- 
μενο πρόγραμμα, πρέπει να διευκολύνεται ή να μετάγεται 
σε φυλακή όπου λειτουργεί τέτοιο πρόγραμμα, εφόσον 
οι εκάστοτε διαθέσιμοι χώροι το επιτρέπουν και παρα¬ 
μένει αν το παρακολουθεί συστηματικά. 

θ. Όποιος έχει καταδικαστεί για τις πράξεις του 
εδαφίου α σε στερητική της ελευθερίας ποινή και την 
εκτίει στη φυλακή, αν παρακολούθησε με επιτυχία ε¬ 
γκεκριμένο συμβουλευτικό πρόγραμμα στο κατάστημα 
κράτησης και υπάρχει βεβαίωση από αναγνωρισμένο 
από το Υπουργείο Υγείας, Πρόνοιας και Κοινωνικών 
Ασφαλίσεων πρόγραμμα ψυχικής απεξάρτησης, ότι συ¬ 
ντρέχουν οι προϋποθέσεις για να γίνει αποδεκτός σε 
αυτό, μπορεί να απολυθεί με βούλευμα του Συμβουλίου 
Πλημμελειοδικών του τόπου εκ τί σε ως της ποινής με 
τον όρο παρακολούθησης του οικείου προγράμματος 
και προ της συμπλήρωσής του κατά τα άρθρα 105 και 
επόμενα του Ποινικού Κώδικα χρόνου. Οι υπεύθυνοι 
του προγράμματος έχουν την υποχρέωση να ενημε¬ 
ρώνουν ανά δίμηνο, την πρώτη κάθε δεύτερου μήνα, 
τη διχαστική αρχή για τη συνεπή παρακολούθηση της 
θεραπευτικής διαδικασίας και την επιτυχή ολοκλήρωσή 

της, καθώς επίσης αμελλητί αν διαπιστωθεί αδικαιολό¬ 
γητη διακοπή της. Σε περίπτωση διακοπής γίνεται α¬ 
νάκληση της υφ' όρον απόλυσης. 

ι. Επιτυχής ολοκλήρωση του εγκεκριμένου σύμφωνα 
με το νόμο θεραπευτικού προγράμματος ψυχικής απε¬ 
ξάρτησης μπορεί να αναγνωρισθεί ως ελαφρυντική πε¬ 
ρίσταση κατά την επιμέτρηση της ποινής. 

ια. Από την έναρξη της ισχύος του παρόντος νόμου 
καταργούνται οι διατάξεις των άρθρων 26 του ν, 
1729/1987, 23 του ν. 2161/1993 και 11 τουν. 2298/1995, 
καθώς και κάθε άλλη διάταξη που αντίκειτακ στις δια¬ 
τάξεις αυτής της παραγράφου. 

2. α. Κρατούμενοι, οι οποίοι κατά την έναρξη ισχύος 
του νόμου αυτού εκτίουν ποινή φυλάκισης που δεν 
υπερβαίνει το ένα έτος, απολύονται από τις φυλακές 
υπό τον όρο της ανάκλησης χωρίς τη συνδρομή των 
προϋποθέσεων των άρθρων 105 και επόμενα του Ποι¬ 
νικού Κώδικα, εφόσον δεν κατέστησαν φυγόποινοι μετά 
την καταδίκη τους και μετά την πραγματική έκτιση του 
ενός τετάρτου της ποινής. 

β. Η διάταξη του εδαφίου α εφαρμόζεται και όταν; 
1) ο κρατούμενος απέκτησε τις προϋποθέσεις του 
εδαφίου α’ ύστερα από άσκηση ένδικου μέσου και 2) 
με δικαστική απόφαση καθορίστηκε συνολική ποινή που 
δεν υπερβαίνει το έτος, εφόσον και στις δύο ως άνω 
περιπτώσεις ο κρατούμενος εξέτιε την ποινή κατά τη 
δημοσίευση του παρόντος νόμου. 

γ. Η απόλυση διατάσσεται με διάταξη του εισαγγελέα 
πλημμελειοδικών του τόπου έκτισης της ποινής. 

δ. Κάθε αμφισβήτηση ως προς την εφαρμογή αυτής 
της παραγράφου λύεται από το συμβούλιο των πλημ-. 
μελειοδικών του τόπου έκτισης της ποινής, 
ε. Κατά τα λοιπά ως προς την απόλυση που διατάσ- 
σεται σύμφωνα με την παρούσα παράγραφο εφαρμό¬ 
ζονται αναλόγως οι διατάξεις των εδαφίων β', γ', δ' και 
ε' της παραγράφου 1 του άρθρου 4 του ν. 2207/1994. 

στ. Αλλοδαποί κρατούμενοι, οι οποίοι κατά την έναρξη 
ισχύος του νόμου αυτού εκτίουν ποινή φυλάκισης και 
έχει διαταχθεί με την καταδικασηκή απόφαση η απέλασή 
τους, απολύονται από τις φυλακές, μετά την πραγματική 
έκτιση του ενός τετάρτου της ποινής τους και ύστερα 
από βεβαίωση της αστυνομικής αρχής ότι είναι αμέσως 
εφικτή η εκτέλεση της δικαστικής απόφασης που δια- 
τάσσει την απέλασή τους από τη χώρα. Και στην 
περίπτωση αυτή εφαρμόζονται οι διατάξεις των προη¬ 
γούμενων εδαφίων γ'-ε'. 

3. α. Η παράγραφος 4 του άρθρου 52 του ν. 1851/1989 
(ΦΕΚ 122 Α) αντικαθίσταται ως εξής: 

"4. Οι έκτακτες άδειες αποσκοπούν στην αντιμετώπιση 
έκτακτων και απρόβλεπτων αναγκών του κρατουμένου". 

β. Μετά το άρθρο 55 του ν. 1851/1989 (ΦΕΚ 122 Α ) 
προστίθεται άρθρο 55α, που έχει ως εξής: 

"Άρθρο 55α 
Έκτακτες άδειες 

1. Κρατούμενος δικαιούται να λάβει έκτακτη άδεια 
εξόδου και αν δεν συντρέχουν οι προϋποθέσεις για τη 
χορήγηση τακτικής άδειας μόνο για την αντιμετώπιση 
αποδεδειγμένης και ιδιαίτερα επιτακτικής ανάγκης. 

2. Η έκτακτη άδεια χορηγείται με απόφαση του ει¬ 
σαγγελέα πλημμελειοδικών του τόπου της κράτησης. 
Την έκτακτη άδεια μπορεί να χορηγήσει προσωπικά και 
ο διευθυντής του καταστήματος κράτησης, ο οποίος 
ενημερώνει αμέσως τον αρμόδιο εισαγγελέα, μόνο: α) 


για κηδεία συζύγου ή συγγενή πρώτου βαθμού και β) 
για μία επίσκεψη σε σύζυγο ή συγγενή πρώτου βαθμού 
σε κατεπείγουσες βεβαιωμένα κρίσιμες καταστάσεις της 
υγείας τους. 

3. Για τη χορήγηση έκτακτης άδειας εξόδου σε 
υποδίκους απαιτείται και η σύμφωνη γνώμη του ανακριτή. 

4. Με την ίδια απόφαση καθορίζεται αν συντρέχει 
λόγος ασφαλούς συνοδείας κατά τη διάρκεια της ά¬ 
δειας". 

γ. Το άρθρο 558 του Κώδικα Ποινικής Δικονομίας 
καταργείται. 

Άρθρο 22 

1. Στο άρθρο 15 του ν. 1756/1988, όπως ισχύει μετά 
την αντικατάστασή του από το άρθρο 2 του ν. 2172/1993 
επέρχονται οι εξής μεταβολές: 

α) το πρώτο εδάφιο της παραγράφου 4 αντικαθίσταται 
ως εξής: 

"4. Ο Πρόεδρος και τα μέλη των συμβουλίων, καθώς 
και οι αναπληρωτές τους, εκλέγονται με μυστική ψη¬ 
φοφορία από τις ολομέλειες των οικείων δικαστηρίων, 
οι οποίες συνέρχονται αυτοδικαίως για το σκοπό αυτόν 
ανά διετία την ενδεκάτη πρωινή ώρα του πρώτου 
Σαββάτου του μηνός Μαρτίου". 

β) Το πρώτο εδάφιο της παραγράφου 5 αντικαθίσταται 
ως εξής: 

"5. Η θητεία του συμβουλίου είναι διετής, αρχίζει την 
τρίτη ημέρα μετά την εκλογή του και λήγει την αντίστοιχη 
ημέρα του μεθεπόμενου έτους". 

2. Η θητεία των τριμελών συμβουλίων του πολιτικού 
και διοικητικού εφετείου Αθηνών, των πολιτικών και 
διοικητικών πρωτοδικείων Αθηνών, Θεσσαλονίκης και 
Πειραιά και του ειρηνοδικείου Αθηνών, που εξελέγησαν 
από τις Ολομέλειες των οικείων δικαστηρίων την 26η 
Φεβρουάριου 1994 είναι διετής και λήγει την αντίστοιχη 
ημέρα του έτους 1996. Ο Πρόεδρος και τα μέλη του 
συμβουλίου εξακολουθούν να ασκούν τα καθήκοντά 
τους έως την τρίτη ημέρα μετά την εκλογή του συμ¬ 
βουλίου που θα αναδειχθεί το πρώτο ή δεύτερο Σάββατο 
του αμέσως επόμενου μηνός. 

Άρθρο 23 

Στο ν. 2236/1994 "Εθνική Σχολή Δικαστών" επέρχονται 
οι ακόλουθες τροποποιήσεις: 

1. Στο άρθρο 1 παρ. 1 το εδάφιο γ" αντικαθίσταται 
ως εξής: 

"γ. Η Σχολή εδρεύει και λειτουργεί στο Δήμο Καλα¬ 
μαριάς του Νομού Θεσσαλονίκης. Με απόφαση του 
Υπουργού Δικαιοσύνης, που δημοσιεύεται στην Εφημε¬ 
ρίδα της Κυβερνήσεως, μπορεί να ορίζεται ότι όργανα 
διοίκησης και ορισμένες διοικητικές και οικονομικές 
υπηρεσίες της Σχολής επιτρέπεται να συνέρχονται και 
να λειτουργούν και στην Αθήνα ή και στη Θεσσαλονίκη 
ή και σε άλλη πόλη εκτός της έδρας της. 

Επιτροπή που συγκροτείται με κοινή απόφαση των 
Υπουργών Δικαιοσύνης και Μακεδονίας - Θράκης, η 
οποία αποτελείται από το γενικό διευθυντή της Σχολής, 
ως πρόεδρο, έναν εκπρόσωπο του Υπουργείου Μακε¬ 
δονίας - Θράκης, το Δήμαρχο Καλαμαριάς, έναν εκ¬ 
πρόσωπο του Κέντρου Διεθνούς και Ευρωπαϊκού Οι¬ 
κονομικού Δικαίου, υποδεικνυόμενο από το Κέντρο και 
τον προϊστάμενο της διεύθυνσης τεχνικών υπηρεσιών 
της Νομαρχίας Θεσσαλονίκης, ως μέλη, επιβλέπει και 


5246 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


συντονίζει τις εργασίες για την άμεση στέγαση, καθώς 
και για την ολοκλήρωση της εγκατάστασης και εύρυθμης 
λειτουργίας της Σχολής στην Καλαμαριά Θεσσαλονίκης. 

Το Τμήμα της Σχολής που είναι αρμόδιο για την 
επιμόρφωση των δικαστικών λειτουργών θα λειτουργήσει 
στη Θράκη, σε πόλη που θα οριστεί με απόφαση του 
Υπουργού Δικαιοσύνης. Επιμόρφωση μπορεί να παρέ¬ 
χεται και στην έδρα των κατά τόπους εφετείων - . 

2. Στο άρθρο 1 παρ. 1 στο τέλος του εδαφίου δ', 
προστίθεται η ακόλουθη διάταξη: 

"Με όμοιες συμβάσεις μπορεί να ανατίθεται από τη 
Σχολή στα ως άνω ιδρύματα ή σε άλλους φορείς η 
διδασκαλία ξένων γλωσσών και πληροφορικής ή άλλων 
ειδικών μαθημάτων, έναντι συνολικώς εκάστοτε, για 
κάθε κατηγορία εκπαιδευομένων, συμφωνούμενης αμοι¬ 
βής - · 

3. Στο άρθρο 1 παρ. 2 εδάφιο δ', μετά τη λέξη 
■οικονομική" προστίθενται οι λέξεις "και διοικητική·. Η 
δημοσιολογισπκή διαχείριση εν γένει της Σχολής διε¬ 
ξάγεται, μέχρις ότου συσταθεί ίδια λογιστική υπηρεσία 
στη Σχολή, από τη λογιστική υπηρεσία του Αριστοτελείου 
Πανεπιστημίου Θεσσαλονίκης. 

4. Οι διατάξεις του άρθρου 1 παρ. 4 εδάφια α' και 
β' αντικαθίστανται ως εξής: 

"α. Το διοικητικά συμβούλιο είναι εννεαμελές και 
συγκροτείται με απόφαση του Υπουργού Δικαιοσύνης 
από: αα) τους Προέδρους του Συμβουλίου της Επικρά¬ 
τειας, του Αρείου Πάγου και του Ελεγκτικού Συνεδρίου, 
ββ) τον αρχαιότερο Πρόεδρο Εφετών του Πολιτικού 
Εφετείου Αθηνών και τον αρχαιότερο Πρόεδρο του 
Πολιτικού Εφετείου Θεσσαλονίκης, γγ) έναν εκπρόσωπο 
του Δικηγορικού Συλλόγου Θεσσαλονίκης, οριζόμενο, 
με τον αναπληρωτή του, για θητεία τεσσάρων (4) ετών, 
από το δκχχητικό συμβούλιο του Συλλόγου, δδ) έναν 
εκπρόσωπο του Αριστοτελείου Πανεπιστημίου Θεσσα¬ 
λονίκης και έναν εκπρόσωπο του Δημοκριτείου Πανε¬ 
πιστημίου Θράκης, οριζόμενους, με τους αναπληρωτές 
τους, από τη γενική συνέλευση του νομικού τμήματος 
των Πανεπιστημίων αυτών, για θητεία τεσσάρων (4) 
ετών και εε) έναν εκπρόσωπο των σπουδαστών της 
Σχολής ο οποίος εκλέγεται, με τον αναπληρωτή του, 
σε γενική συνέλευση, ανά διετία, μέσα σε ένα (1) μήνα 
από την έναρξη του οικείου δικαστικού έτους. Στις 
συνεδριάσεις του Δ.Σ. μετέχουν ως εισηγητές, χωρίς 
δικαίωμα ψήφου, ο γενικός διευθυντής και ο διευθυντής 
σπουδών της Σχολής. 

β. Αν οι πρόεδροι των υπό αα και ββ δικαστηρίων 
του προηγούμενου εδαφίου δεν υπάρχουν, απουσιάζουν 
ή κωλύονται,-αναπληρώνονται από τους νόμιμους ανα¬ 
πληρωτές τους. Στο Δ.Σ. της Σχολής προεδρεύει ο 
αρχαιότερος από τους Προέδρους του Συμβουλίου της 
Επικρατείας ή του Αρείου Πάγου και σε περίπτωση 
έλλειψης, απουσίας ή κωλύματός τους, ο αρχαιότερος 
δικαστικός λειτουργός μέλος του Δ.Σ.. 

Η διάταξη του εδαφίου Ϋ της ίδιας παραγράφου 
καταρ γείται. 

5. Στη διάταξη του εδαφίου β της παραγράφου 6 
του άρθρου 1 η φράση: 'έχει αποκλειστική απασχόληση 
και ορίζεται - αντικαθίσταται με τη φράση: "τοποθετείται 
με αποκλειστική απασχόληση ή ορίζεται με μερική α¬ 
πασχόληση". 

Στη διάταξη του εδαφίου γ· της παραγράφου 8 του 
ίδιου άρθρου η φράση: 'έχουν αποκλειστική απασχόληση 
και ορίζονται - αντικαθίσταται με τη φράση: •τοποθετού¬ 
νται με αποκλειστική απασχόληση ή ορίζονται με μερική 


απασχόληση". 

Τα πρόσωπα που έχουν τοποθετηθεί ήδη ως γενικός 
διευθυντής, διευθυντής σπουδών και υποδιευθυντής 
σπουδών της Σχολής υπηρετούν με μερική απασχόληση. 

’ ®· Στο άρθρο 1, παρ. 6 το εδάφιο γ' αντικαθίσταται 
ως εξής: 

Αν ο γενικός διευθυντής δεν υπάρχει, απουσιάζει ή 
κωλύεται, αναπληρώνεται από τους κατά την παράγραφο 
8 του παρόντος άρθρου διευθυντή ή υποδιευθυντή 
σπουδών - . 

7. Στο άρθρο 1 παρ. 8 οι δύο πρώτες φράσεις του 
εδαφίου δ' αντικαθίστανται ως εξής: 

Με απόφαση του Υπουργού Δικαιοσύνης μπορεί να 
ανατίθενται καθήκοντα επόπτη σπουδών σε δικαστικούς 
λειτουργούς ή σε μέλη ΔΕΠ, οι οποίοι συνεργάζονται 
με το γενικό διευθυντή, το διευθυντή και τον υποδιευ¬ 
θυντή σπουδών, για την οργάνωση και παρακολούθηση 
της πρακτικής άσκησης των εκπαιδευομένων - . 

Το επόμενο εδάφιο ε' καταργείται. 

8. Η παράγραφος 9 του ίδιου άρθρου αντικαθίσταται 
ως εξής: 

'Στη Σχολή λειτουργεί επταμελές συμβούλιο σπουδών, 
το οποίο αποτελείται από το γενικό διευθυντή, ως 
πρόεδρο, το διειΛυντή σπουδών, τον υποδιευθυντή 
σπουδών, έναν εκπρόσωπο του Αριστοτελείου Πανε¬ 
πιστημίου Θεσσαλονίκης και έναν εκπρόσωπο του Δη- 
μοκριτείου Πανεπιστημίου Θράκης, οι οποίοι ορίζονται, 
με τους αναπληρωτές τους, από τους προέδρους των 
νομικών τμημάτων των Πανεπιστημίων αυτών, για θητεία 
δύο (2) ετών και από τους προέδρους των τριμελών 
συμβουλίων του πολιτικού και του διοικητικού πρωτο¬ 
δικείου Θεσσαλονίκης. Το συμβούλιο σπουδών συγκα- 
λείται από τον πρόεδρό του και βρίσκεται σε απαρτία 
αν παρίστανται τέσσερα (4) τουλάχιστο μέλη του, Το 
συμβούλιο σπουδών αποφασίζει κατ' απόλυτη πλειοψη- 
φία των παρόντων, σε περίπτωση δε ισοψηφίας υπε¬ 
ρισχύει η ψήφος του προέδρου του. Έργο έχει την 
παρακολούθηση της παρεχόμενης στη Σχολή εκπαί¬ 
δευσης, την υποβολή προτάσεων σχετικά με το πρό¬ 
γραμμα σπουδών και την εφαρμογή του, καθώς επίσης 
σχετικά με την πρακτική άσκηση, την αξιολόγηση και 
τη βαθμολόγηση των εκπαιδευομένων. 0 γραμματέας 
του συμβουλίου σπουδών και ο αναπληρωτής του ορί¬ 
ζονται, όπως προβλέπεται στο εδάφιο ε' της παρ. 4". 

9. Στο τέλος του άρθρου 2 παρ. 1 εδάφιο β' προ¬ 
στίθενται τα ακόλουθα: 

'Στην προκήρυξη καθορίζονται και τα εξεταστικά κέ¬ 
ντρα όπου θα διενεργηθεί ο διαγωνισμός, τα οποία 
μπορεί να βρίσκονται και εκτός της έδρας της Σχολής, 
προβλέπεται ο διορισμός επιτηρητών και μπορεί να 
ρυθμίζεται κάθε συναφές θέμα. Με την προκήρυξη 
μπορεί επίσης να ανατίθεται στην επιτροπή διεξαγωγής 
του διαγωνισμού ο καθορισμός και η μεταβολή των 
ανωτέρω, καθώς και η απόφαση σχετικά με κάθε άλλη 
λεπτομέρεια που αναφέρεται στους υποψηφίους, στους 
όρους και στον τρόπο διεξαγωγής του διαγωνισμού. Η 
επιτροπή αποφασίζει κατά πλειοψηψία και οι αποφάσεις 
της γνωστοποιούνται με τον προσφορότερο, κατά την 
κρίση της, τρόπο - , 

10. Από το άρθρο 2 παρ. 4 εδάφιο α' απαλείφονται 
τα υπεδάφια εε' και στσΤ. Το υπεδάφιο ζζ' αριθμείται 
ως εε. 

Το επόμενο εδάφιο β' αντικαθίσταται ως εξής: 

'β. Τα μέλη αα' έως δδ’ ορίζονται, με ισάριθμα ανα¬ 
πληρωματικά, σύμφωνα με τις διατάξεις του άρθρου 41 

παρ 3 του Κ.Ο.ΔΚ.Δ.Λ., όπως ισχύουν κάθε φορά Ιο 
μέλος υπό εε' ορίζεται με ένον αναπληρωματικό, από 
τον πρόεδρό του νομικού τμήματος του Α Ε Ι. στο οποίο 
ανήκει. Η επιτροπή ορίζει ως γραμματέα της υπάλληλο 
της Σχολής". 

11. Το άρθρο 2 παρ. 5 αντικαθίσταται ως εξής: 

'5.α. Ο εισαγωγικός διαγωνισμός περιλαμβάνει δύο 
στάδια: προκριματικό και τελικό. Κατά το προκριματικό 
οι υποψήφιοι εξετάζονται γραπτά σε θέματα: αα) γενικής 
παιδείας, ββ) συνταγματικού δικαίου, γενικού διοικητικού 
δικαίου και διοικητικών διαφορών, γγ) αστικού δικαίου, 
εμπορικού δικαίου και πολιτικής δικονομίας και δδ) 
ποινικού δικαίου και ποινικής δικονομίας. Η εξέταση 
στα νομικά μαθήματα γίνεται με συνθετική παρουσίαση 
πρακτικού θέματος στους τρεις ως άνω θεματικούς 
κύκλους. Οι ενδείξεις των ατομικών στοιχείων των 
διαγωνιζομένων καλύπτονται με αδιαφανές χαρτί το 
οποίο δεν αιραιρείται παρά μετά την οριστικοποίηση 
της βαθμολόγησης στο προκριματικό στάδιο. Κατά το 
τελικό στάδιο, στο οποίο μετέχουν μόνο όσοι έχουν 
επιτύχει στο προκριματικό, οι υποψήφιοι εξετάζονται 
στην παραπανω ύλη προφορικά. Η εξέταση στο τελικό 
στάδιο γίνεται δημόσια. 

β. Στο τελικό στάδιο οι υποψήφιοι εξετάζονται προαι¬ 
ρετικά σε μία ή περισσότερες από τις ξένες γλώσσες 1 
αγγλική, γαλλική, γερμανική, ιταλική, ισπανική και ρωσική. 
Η εξέταση της ξένης γλώσσας είναι γραπτή και προ- 
φοοική και γίνεται από μέλος της επιτροπής ή από 
τρίτο, κατά προτίμηση δικαστικό λειτουργό ή πανεπι¬ 
στημιακό, που ορίζεται από την Επιτροπή. Η γραπτή 
εξέταση συνίσταται σε μετάφραση κειμένου από την 
ελληνική στην ξένη γλώσσα και αντιστρόφως. Η προ¬ 
φορική εξέταση συνιστατοι σε συνδιάλεξη μεταξύ του 
υποψηφίου και του εξεταστή. Ο μέσος όρος των βαθμών 
που κάθε υποψήφιος έλαβε στις εξετάσεις αυτές απο¬ 
τελεί τη βαθμολογία του στην ξένη γλώσσα. 

γ. Το πρόγραμμα, η διαδικασία, τα εξεταστικά κέντρα 
διεξαγωγής του διαγωνισμού, ο τρόπος επιτήρησης, 
καθώς και κάθε άλλο αναγκαίο στοιχείο εφόσον δεν 
ορίζεται διαφορετικά από την υπουργική απόφαση με 
την οποία προκηρύσσεται ο διαγωνισμός καθορίζονται 
από την επιτροπή του διαγωνισμού· με απόφασή της 
που γνωστοποιείται κατά τον προσφορότερο, κατά την 
κρίση της τρόπο 1 

12. Στο άρθρο 2 παρ. 6 επέρχονται οι ακόλουθες 
τροποποιήσεις: 

Στο εδάφιο β' απαλείφονται οι λέξεις "και τελικού" 
Στα εδάφια δ και ε οι λέξεις “στις πέντε (5)" αντι¬ 
καθίστανται με τις λέξεις "στις τέσσερις (4)". Το εδάφιο 
στ απαλείφεται. 

Το εδάφιο ζ 1 αντικαθίσταται ως εξής: 

"ζ. Τελικός βαθμός επιτυχίας κάθε υποψηφίου είναι 
αυτός που προκύπτει από τη διαίρεση δια του 2 του 
αθροίσματος των μέσων όρων της γραπτής προκριμα¬ 
τικής και της προφορικής τελικής δοκιμασίας*. 

Το εδάφιο Γ απαλείφεται. 

13. Η διάταξη του άρθρου 3 παρ. 1 εδάφιο α αντι¬ 
καθίσταται ως εξής: 

*α. Η διάρκεια εκπσίδευσης στη Σχολή είναι είκοσι 
τεσσάρων (24) μηνών". 

14. Το άρθρο 3 παρ. 1 εδάφιο γ αντικαθίσταται ως 
εξής: 


"γ. Η πρώτη φάση της εκπαίδευσης διαρκεί δέκα (10! 
μήνες και είναι κοινή για όλους τους εκπαιδευόμενους 
Η δεύτερη φάση διαρκεί εννέα (9) μήνες Κατά τη φάση 
αυτή λειτουργούν οι κατευθύνσεις: αα διοικητικής δι¬ 
καιοσύνης και ββ. πολιτικής και ποινικής δικαιοσύνης, 
στις οποίες οι εκπαιδευόμενοι κατανέμονται σύμφωνα 
με όαα ορίζονται στην παράγραφο 2 υποπαρ. στ. Στην 
τρίτη φάση που διαρκεί πέντε (5) μήνες λειτουργούν 
τα εξής τμήματα: αα. υποψήφιων εισηγητών του Συμ¬ 
βουλίου της Επικρατείας, ββ. υποψήφιων εισηγητών του 
Ελεγκτικού Συνεδρίου, γγ. υποψήφιων παρέδρων πρω¬ 
τοδικείου των τακτικών διοικητικών δικαστηρίων, δδ. 
υποψήφιων παρέδρων πρωτοδικείου και εε. υποψήφιων 
παρέδρων εισαγγελίας. Στα τρία πρώτα τμήματα κατα- 
νέμονται, σύμφωνα με όσα ορίζονται στην παράγραφο 
3 υποπαρ. ε, οι εκπαιδευόμενοι που κατά τη δεύτερη 
φάση ακολούθησαν την κατεύθυνση διοικητικής δικαιο¬ 
σύνης. Στο τέταρτο και πέμπτο τμήμα κατανέμονται 
όσοι ακολούθησαν την κατεύθυνση πολιτικής και ποι¬ 
νικής δικαιοσύνης". 

15. 7ο άρθρο 3 παρ. 1 εδάφιο ε αντικαθίσταται ως 

εξής: 

"ε Με απόφαση του Υπουργού Δικαιοσύνης, που 
εκδίδεται ύστερα από εισήγηση του Γενικού Διευθυντή 
και δημοσιεύεται στην Εφημερίδα της Κυβερνήσεως, 
καθορίζεται ο χρόνος έναρξης της εκπαίδευσης. Με 
όμοια απόφαση μπορεί να ανακατανέμεται ο συνολικός 
χρόνος εκπαίδευσης μεταξύ των παραπάνω εκπαιδευ¬ 
τικών φάσεων, καθώς και να παρατείνεται ο χρόνος 
εκπαίδευσης κατά δύο το πολύ μήνες." 

16 Από το άρθρο 3 παρ. 3 εδάφιο στ' απαλείφεται 
η λέξη "ισπανική". 

17. Στο άρθρο 3 παρ. 5 μετά το εδάφιο γ προστίθεται 
εδάφιο δ που έχει ως εξής: 

"δ Με προεδρικό διάταγμα, που εκδίδεται ύστερα 
από πρόταση του Υπουργού Δικαιοσύνης μετά γνώμη 
του Γενικού Διευθυντή, μπορεί να προβλέπεται η δυ¬ 
νατότητα να οργανώνονται από τη Σχολή, αυτοτελώς 
ή σε συνεργασία με αλλοδαπούς αντίστοιχους φορείς 
εκπσίδευσης, δημόσιες υπηρεσίες ή δικαστήρια, εκπαι¬ 
δευτικά ή ενημερωτικά προγράμματα για δικαστικούς 
λειτουργούς ή σπουδαστές βαλκανικών χωρών ή Χα>ρών 
- Μελών του Συμβουλίου της Ευρώπης, καθώς και 
προγράμματα επιμόρφωσης από κοινού με αλλοδαπούς 
δικαστικούς λειτουργούς και να ρυθμίζεται κάθε θέμα 
σχετικό με τη διάρκεια, την κατάρτιση και εκτέλεση 
τών προγραμμάτων αυτών και την επιλογή των δικα¬ 
στικών λειτουργών που συμμετέχουν σε αυτά. Αν στο 
ως άνω διάταγμα προβλέπονται και δαπάνες ή αμοιβές 
για τους μετέχοντες στα προγράμματα αυτά, απαιτείται 
κοινή πρόταση των Υπουργών Δικαιοσύνης και Οικο¬ 
νομικών" 

18. Στο άρθρο 5 παρ. 1, μετά το εδάφιο β' προστίθεται 
εδάφιο γ που έχει ως εξής: 

'γ. Ο γενικός διευθυντής ή ο νόμιμος αναπληρωτής 
του- είναι πειθαρχικός προϊστάμενος του διοικητικού 
προσωπικού της Σχολής". 

19 Το άρθρο 5 παρ. 2 αντικαθίσταται ως εξής: 

"2. Η εκπαίδευση ανατίθεται σε δικαστικούς λειτουρ¬ 
γούς, σε μέλη ΔΕΠ ανώτατων εκπαιδευτικών ιδρυμάτων 
σε δημόσιους λειτουργούς ή υπαλλήλους του Δημοσίου, 
νομικών προσώπων δημοσίου δικαίου ή του δημόσιου 

τομέα, δημόσιων επιχειρήσεων και κρατικών τραπεζών, 
δικηγόρους, καθηγητές ξένων γλωσσών και ιδιώτες με 
εξειδικευμένη κατάρτιση και πείρα συναφή προς τη 
διδακτέα ύλη Η ανάθεση της διδασκαλίας των συγκε- 
κοιμένων μαθημάτων και ορισμένης ύλης από κάθε 
μάθημα για συγκεκριμένο χρονικό διάστημα και ωράριο 
γίνεται με απόφαση του συμβουλίου σπουδών ύστερα 
από πρόταση του γενικού διευθυντή από πίνακα διδα¬ 
σκόντων που καταρτίζεται με απόφαση του ΔΣ της 
Σχολής. Αν πρόκειται για δικαστικούς λειτουργούς, 
απαιτείται για την επιλογή στον πίνακα, έγκριση από 
τον πρόεδρο του δικαστηρίου ή του συμβουλίου που 
διευθύνει το δικαστήριο στο οποίο υπηρετεί ο δικαστικός 
λειτουργός, Η ανάθεση μπορεί να γίνει με περιορισμό 
της απασχόλησης του επιλεγόμενου δικαστικού λει¬ 
τουργού στην κύρια θέση του. Η ανάθεση διδασκαλίας 
σε δικαστικά λειτουργά κατά αποκλειστική απασχόληση 
γίνεται με απόφαση του οικείου Ανώτατου Δικαστικού 
Συμβουλίου για ορισμένο εκάστοτε χρονικό διάστημα 
που δεν επιτρέπεται να υπερβεί συνολικά την τριετία 
Σε κάθε περίπτωση μπορεί να διδάσκουν στη σχολή 
ορισμένα μαθήματα ο γενικός διευθυντής, καθώς και ο 
διευθυντής και ο υποδιευθυντής σπουδών, ύστερα από 
σχετική απόφαση του Συμβουλίου Σπουδών της Σχολής. 
Μπορούν επίσης, σε περίπτωση κωλύματος μέλους του 
διδακτικού προσωπικού, να το αναπληρώνουν κατά τις 
ώρες που κωλύεται. Για ανάθεση διάλεξης ή σειράς 
έως δέκα (10) διαλέξεων ή μαθημάτων διάρκειας έως 
είκοσι (20) κατά ανώτατο όριο ωρών κατ' έτος και για 
κάθε καλούμενο, δεν απαιτείται απόφαση του Δ.Σ. της 
Σχολής αλλά αρκεί απόφαση του γενικού διευθυντή 
ύστερα από πρόταση του διευθυντή σπουδών." 

20 Το άρθρο 5 παρ 3 εδάφιο β αντικαθίσταται ως 
εξής: 

'β. Στη Σχολή συνιστώνται επίσης οι εξής θέσεις 
μονίμου προσωπικού: 

αα. μία (1) θέση ΠΕ Προϊσταμένου Διεύθυνσης, 
ββ. τρεις (3) θέσεις κλάδου ΠΕ Διοικητικού - Οικο¬ 
νομικού, 

γγ. δύο (2) θέσεις κλάδου ΤΕ Διοικητικού - Λογιστικού, 
δδ, μία (1) θέση ΤΕ Βιβλιοθηκονόμου, 
εε. δύο (2) θέσεις κλάδου ΔΕ Δακτυλογράφων - 
Στενογράφων, 

στστ. τρεις (3) θέσεις κλάδου ΔΕ Διοικητικού - Λο¬ 
γιστικού και 

ζζ. δύο (2) θέσεις κλάδου ΥΕ Επιμελητών", 

20α. Στο τέλος του άρθρου 5 παρ. 3 εδάφιο δ 
προστίθεται το ακόλουθο εδάφιο: 

"Δικαστικοί υπάλληλοι επιτρέπεται να αποσπώνται στη 
Σχολή για χρονικό διάστημα ενός έτους, το οποίο 
μπορεί να παρατείνεται για ένα ακόμη έτος. Οι υπάλληλοι 
αυτοί λαμβάνουν τον από το άρθρο 24 παρ. 4 του ν, 
2145/1993, σε συνδυασμό προς την απόφαση του Υ¬ 
πουργού Δικαιοσύνης 51375/28.6.1993, προβλεπόμενο 
πόρο. 


21. Στο τέλος του άρθρου 5 παρ, 5 εδάφιο β' προ¬ 
στίθεται το ακόλουθο εδάφιο γ: 

"γ. Με όμοια απόφαση μπορεί να ορίζονται ημερήσια 
αποζήμιωση, εκτός έδρας και οδοιπορικά για τα μέλη 
του διοικητικού συμβουλίου, καθώς και για τα μέλη του 
συμβουλίου σπουδών που ορίζονται ως εκπρόσωποι του 
Αριστοτελείου και του Δημοκριτείου Πανεπιστημίου". 

22, Κατά το πρώτο δεκάμηνο από την έναρξη της 
ισχύος του παρόντος νόμου όλες οι αρμοδιότητες του 
διοικητικού συμβουλίου της Σχολής, εκτός από την 
έγκριση του τελικού απολογισμού και ισολογισμού, α¬ 
σκούνται από τετραμελός συμβούλιο αποτελούμενο από 
το γενικό διευθυντή, το διευθυντή και τον υποδιευθυντή 
σπουδών και από έναν εκπρόσωπο του Κέντρου Διε¬ 
θνούς και Ευρωπαϊκού Οικονομικού Δικαίου που ορίζεται 
από αυτό. Το τετραμελές συμβούλιο μπορεί εφόσον 
απαιτείται από τις διδακτικές ανάγκες της Σχολής, κατά 
τη διάρκεια του ως άνω χρονικού διαστήματος, να 
συμπληρώνει τον πίνακα διδασκόντων που έχει ήδη 
εγκριθεί από το Δ.Σ κατά τη συνεδρίασή του της 18ης 
Απριλίου 1995, επιλέγοντας το, κατάλληλο διδακτικό 
προσωπικό. Κατά το ίδιο χρονικό διάστημα το συμβούλιο 
αυτό αποφασίζει για κάθε μεταβολή του προϋπολογισμού 
που έχει εγκριθεί κατά την ίδια συνεδρίαση του Δ.Σ. 
της Σχολής, εφόσον η μεταβολή αυτή καθίσταται κατά 
την κρίση του αναγκαία από τη μεταστέγαση της Σχολής 
στην Καλαμαριά Θεσσαλονίκης ή από άλλα νεότερα 
της εγκριτικής αυτής απόφασης γεγονότα. Το τετρα¬ 
μελές συμβούλιο προεδρεύεται από το γενικό διευθυντή, 
συγκαλείται από αυτόν, αποφασίζει κατά πλειοψηφία, 
σε περίπτωση δε ισοψηψίας υπερισχύει η ψήφος του 
προέδρου του. Μπορεί να συνεδριάζει και στη Θεσσα¬ 
λονίκη ή στην Αθήνα, οπότε τα πρακτικά τηρούνται 
από τον υποδιευθυντή σπουδών. 

23. Η κατά το άρθρο 2 παρ. 7 εδάφιο γ' του ν. 
2236/1994 ανάρτηση των αποτελεσμάτων του πρώτου 
εισαγωγικού διαγωνισμού θα γίνει την 1η Αυγούστου 
1995 στην έδρα της Σχολής στην Καλαμαριά Θεσσα¬ 
λονίκης και η εκπαίδευση θα αρχίσει την 1η Σεπτεμβρίου 
του ίδιου έτους. 

Άρθρο 24 

1. Τα νομικά πρόσωπα δημοσίου ή ιδιωτικού δικαίου, 
που εποπτεύονται από το Υπουργείο Υγείας, Πρόνοιας 
και Κοινωνικών Ασφαλίσεων, απαλλάσσονται της κατα¬ 
βολής της υπέρ του Δημοσίου εφάπαξ εισφοράς, που 
προβλέπεται από τις διατάξεις του άρθρου 2 του ν,δ/τος 
49/1968 (ΦΕΚ 294 Α), όπως ισχύει, για τα τιθέμενα σε 
κυκλοφορία ασθενοφόρα αυτοκίνητα ιδιωτικής χρήσης 

2. Η ισχύς της προηγούμενης παραγράφου αρχίζει 
απά 20 Ιουνίου 1995. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 25 

Η ισχύς αυτού του νόμου αρχίζει ως ορίζεται από το άρθρο 
103 του Εισαγωγικού Νόμου του Αστικού Κώδικα, εκτός αν 
ορίζεται διαφορετικό στις επί μέρους διατάξεις του. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ος νόμου του 
Κράτους. 

Αθήνα, 23 Αυγοΰστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι υπουργοί 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΕΘΝΙΚΗΣ ΑΜΥΝΑΣ 

1 ΠΟΤΤΑΚΗΣ 

Γ. ΑΡΣΕΝΗΣ 

ΕΘΝΚΗΣ ΟΙΚΟΝΟΜΟΙ 

ΟΙΚΟΝΟΜΙΚΩΝ 

Γ ΠΑΠΑΝΤΩΝΙΟΥ 

Α. ΠΑΠΑΔΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΙΚΑΙΟΣΥΝΗΣ 

Λ. ΚΡΕΜΑΣΤΙΝΟΣ 

Α. ΠΕΠΟΝΗΣ 

ΕΘΝΙΚΗΣ ΠΑΙΔΕΙΑΣ ΚΑΙ 

ΔΗΜΟΣΙΑΣ ΤΑΞΗΣ 

ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

1. ΒΑΛΥΡΑΚΗΣ 

ΜΑΚΕΔΟΝΙΑΣ - ΘΡΑΚΗΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΛΙ 

Κ. ΤΡΙΑΡΙΔΗΣ 

ΚΑΙ ΔΗΜΟΣΙΟΝ ΕΡΓΟΝ 

Κ. Α ΑΛΙΩΤΗ! 


ΕΜΠΟΡΙΟΥ 

Κ. ΣΗΜΙΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 23 Αυγοΰστου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΕΠΟΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΙ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΕΑΧ 


Καποδιστρίου 34 
104 32 

22.3211 ΥΡΕΤΘΗ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00" 


ΧΡΗΣΙΜΕΣ ΠΛΗΡΟΦΟΡΙΕΣ 


* ώλωντων Τευχών Σολωμού 51 τηλ.: 52.39.762 

ΒΙΒΛΙΟΘΗΚΗ: Σολωμού 51 τηλ.: 52.48.188 
. Τ ,σ . φωτοαντίγραφα παλαιών τευχών στην οδό Σολωμού 51 τηλ ■ 52 48 1 41 
Τμημο πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας τον δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βοέλιδου ή μέρους αυτού) αυξάνεται κατά 50 δρχ. 


Μπορείτε νο γίνετε ου νδρομπτός για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια ουνδρομή είναι: 

α) Για το Τεύχος Α’ Δρχ. 20.000 

Ρ) * * » Β' » 40.000 

ϊ : » » » γ*. » ιο.οοο 

ο) »»» Δ » 40.000 

£ ) » * » Αναπτυξιακών Πράξεων » 25.000 

στ) » » » Ν.Π.Δ.Δ. » 10.000 

ζ) » » * ΠΑΡΑΡΤΗΜΑ » 5 000 

η) » » » Δελτ. Εμπ.& Βιομ. Ιδ » 10.000 

Β) » » » Αν. Ειδικού Δικαστηρίου > 3 000 

0 » » » Α.Ε.&Ε.Π.Ε. » 210.000 

ια) Για ολα τα Τεύχη εκτός ΤΑΕ-ΕΠΕ » 110 000 


| Κυδικάς οριθ. κιττάβεοης στο Δημ όσιο Ταμείο 3512 

Ποσοοτό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1,000 

» 2.000 

» 500 

» 2.000 

» 1.250 

* 500 

» 250 

» 500 

» 150 

» 10.500 

» 5.500 


Πληροα 


'τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





